
Allerhand 
aus in pälzer Land 


Pälzer Kriſcher 


Sie heeße uns die Pälzer Kriſcher 

Unn uze uns mit unſrer Schprooch, 

Doch ſo viel weeß die Menſchheit ſicher, 
Uns Pälzer macht keen annrer nooch. 
Loßt je nor weiter „Kriſcher“ ſchenne, 
Was liegt uns „Pälzer“ dann an denne? 
In unſerm Schlag liegt ebbes drin, 

Mir Pälzer bleiwe, was m’r ſinn! 


Mir könne uns mit jedem meſſe, 

Ich wett, wer zu uns kummt, dem g’fallt’s 
Dann was m’r raache, trinke, eſſe, 
Wachſt alles in de ſunnig Palz! 

Unn will's 'm eene mol nit ſchmecke, 
Dann ſoll 'r an ſeim Daume ſchlecke, 
Unn 's is am beſcht, 'r macht ſich dünn 
Mir awer bleiwe, wo m'r ſinn! 


Unn kummt gar eener zu uns g'ſchwänzelt 
Unn redd unn babbelt vun Kultur! 

Bei uns werd gar nix üwerbenſelt, 

Bei uns is alles noch Natur! 

Dann Fremdkulture unn jo Krempel 

Is merſchtens Narreſchell⸗gebembel, 

In unſerm Hern do hockt keen Spinn, 
Mir pälzer bleiwe, wie m'r ſinn! 

Korzum, m’r raache, was m’r planze, 
m'r eſſe unſer Grumbeerknöpp, 

Wo unſer Wein ſchpuckt, kann m'r tanze 
Unn kreiſche wie die Knotterköpp! 

Was jagt e jetz' ihr Trübſalfiſcher? 
Wer tauſcht nit mit uns Pälzer Kriſcher? 
E jeder ehrt de, was ’r erbt, 

E pälzer kreiſcht halt, bis 'r ſchterbt! 

Wie de Dälzer Humor de 
Griesgram b’jiegt 


Dort wo die Rawe, die Dohle unn Eule 
Kreiſche unn ſchenne, krakehle unn heule, 
Tief in de Felſe in giftg'füllte Klauſe 
Keifende Weiwer unn Knotterer hauſe, 

Altes, verhuzzeltes, menſchlichs Gelichter 

Mit jo verbiſſene, windſchiefe G'ſichter, 

Dort wo keen Sunneſchtrahl goldig als ſcheint: 
Dort wohnt 'm Pälzer Humor ſein Feind! 
Eing'fallne Backe, die Haut grad wie Ledder, 
Doch in ſeim Hach wie gewittriges Wetter 
Funkelt's unn blitzt's in die giftſchwartig Nacht, 
Wann in de Gegend een Menſch emol lacht! 
Schpauzend vor'm Griesgram unn ſeinere Bloos 
Geht ſelbſcht'm Deifel ſein Großmutter los! 


's war ſchun vun jeher 'm Griesgram ſein Schtrewe: 
Er will 'm Pälzer Humor an's Lewe! 
Bräucht dann die Menſchheit noch jetz humor? 
Freſſe will 'r 'n mit Haut unn Hoor! 


Kaum hott de Ritter Humor deß vernumme, 
Loßt 'r ſein frohe Trawante kumme: 

„Heut ſoll's eens gewwe, heut dun m'r 's wage, 
Heut kriegt de Griesgram dellluffkoppverjchlage!” 
Unn mit ſeim reiſige, luſchtige Troß 

Sieht de humor vor deß finſchtere Schloß! 

Cachſalve ſchmettre die Zugbrück dort ein, 

Hoch in de Turm fliegt e Witzrakeet nein, 

Korkſchtopper bellre aus Weinfaßkanone, 

Witzboldcher ſchieße mit kitzlige Bohne, 

An’s Tor kloppt Humor, de lachende Borſcht: 

„He! Uffgemacht! Dicker, heut geht's um die 
Worſcht!“ 


Do raſſle die Fenſchter am finſchtere Haus, 
Falſchzähnige Mäuler, die ſchenne do raus, 
Die Drache im Grawe, die fauche wie Feuer, 
Durch Giftraach do flattere Ungeheuer, 

De Griesgram verteidigt ſein elendes Reich: 
Die Angreifer halle vor Cache die Bäuch! 


Flugs macht de Humor jetz e Weinfäſſel uff, 
Die Koboldcher ſchwirre zur Griesgramburg nuff, 
Een Drache den hitzelt ſo'n luſchtiger Butze 
Grad vorne am hoorige Gorgelknoppkrutze, 

E annrer der ſauſt uff me Weibsbild ſein Nas 
Unn ſchauhelt vergnügt uff ihr'm Brilleglas. 


De Dritte boliert jo 'me Knottrer ſein Glatz, 
Sein Ohrlappe dient 'm als Schaukelmatraß 
Unn wo ſich 'n Dracheblick wagt durch de Raach 
Glei ſchpritzt do e Witzrakeet blatſchend in's Aach! 
Weingeiſchtcher ſchluppe in hern unn de Mage, 
Soll deß de Griesgram uff eenmol vertrage? 
Unn uff ſeim Schteckeperd freehlich im Trab 
Reit de Humor jetz die Schlachtreihe ab! 

Unn wo jo e Muffkopp dem wufſlige Wicht 
Guckt in ſein ſchlitzöhrig, piffiges G'ſicht, 
Geiſchtcher unn Hoboldcher kitzeln debei, 

Is ’s vorbei mit de Griesgrämerei! 


Eh' noch verfloſſe die wunnerlich Nacht, 
Hott ſich deß Griesgramspack dot gelacht! 


Seit ſellem Sieg üwwer Mucker unn Schnauzer, 

Knotterer, Krittler und giftige Schpauzer 

Gebt's in de Welt bloos een Mittel defor: 
Pälzer Humor! 


s Lied vum Pälzer Wein 
Gereimt nooch Schillers „Glock“ 


Feſchtgeworzelt tief im Bodde 

Wachſt die Reb im Pälzer Land, 

Braungebruzzelt, ſüß unn g'ſotte 

Reift die Traub im Sunnebrand! 
Vun de Schtern recht heiß 
Rinne muß de Schweiß, 

Bis die Traub mol werd zu Wein 

Unn de Troppe gut unn fein! 


Zum Wein, den wo m’r fröhlich trinke, 
Do g'hört heut aach e luſchtig's Wort, 
Wo eem vor Freed die Kache blinke, 
Do laaft aach 's Redde munter fort! 
So loßt uns jetz mit G'fühl verſchpüre, 
Was uns do g'ſchenkt de liewe Gott, 
Ob m'r de Kummer nit verliere, 
Wann m’r jo 'n Kleene ſitze hott! 

Deß is 's, was em manchmol nötig, 
Do kummt m’r richtig zu VDerſchtand, 
E Gläſel Wein zieht an magnetiſch, 
Deß heilt die Sorg unn löſcht de Brand! 

Nemmt e Gläſel dünn unn g'ſchliffe, 
Packt 's nooch alter Secherſitt, 
Nix wie herzhaft drangegriffe 
Unn dann nix wie nunner mit! 
Friſch unn fröhlich eens, zwee, drei, 
Ohne langi Siererei, 
Daß de edle Troppe munner 
Caaft die roſchtig Gorgel nunner! 


Was dort am Berghang wachſt im Summer, 
Die Herbſchtſunn kocht an unſrer Haardt, 

E Jeder is e eig'ni Nummer 

Ob kernig, ſchtahlig odder zart, 

Ob hart, ob blummig oder ſchpritzig, 

Ob brandig, ob an Körper rund, 

Beim erſchte Dertel werrſcht ſchun hitzig, 

Beim zwette blooſt m'r ſich dann g'ſund! 

Ob feurig, raſſig, ob harmoniſch, 

Wann d' eenmol riechſcht die köſchtlich Blumm, 
Dann packt de Weingeiſcht dich dämoniſch, 
Der ſchteigt in 's Hern unn ſchmeißt dich um! 


Horch! De „Pälzer“ gluckert ſachte, 
Ach, der ausgeruhte Dorſcht! 

Bring e Platt voll „Hausgemachte“, 
Wellfleeſch, Blut⸗ unn Cewwerworſcht! 
Dann zum echte Pälzer Wein 

Muß aach ebbes geſſe ſein! 

Unn zum richtige Behage 
G'hört was Gutes in de Mage! 


Unn blooſt m'r dann ſo recht gemütlich, 
Dann werd's eem warm unn weech um 's Herz, 
Die Welt, die ſcheint eem gut unn friedlich, 
Korzum, m'r leucht als wie e Kerz! 

De Duft vun hunnerttauſend Roje 
Umſchmeechelt freundlich eem de Sinn, 

mer meent, do wäre Aprißofe 

Unn ſechſezwanzig Veilcher drin! 

's ſchmeckt grad als wär 's e Malztraktätche 
Mit Huuſchtegutſel neingelegt, 

Als wär e ganz Konditterlädche 

In Honigwaſſer uff⸗geweecht! 


Wie ſich nooch de Daſeinsnöte 
De Humor ſchtellt plötzlich ein, 
HFeſchtlich ſich die Backe röte 

Unn die Nas werd kupprig ſein! 
Ruft de Wert ſchnell her, 
Unſer Flaſch is leer! 

Heut do muß de Neid verplatze, 

Bis verſenkt de letſchte Batze! 


Gimmeldinger „Bienegaarte“ 
Odder Forſchter „Schnepfeflug“, 
Forſchter „Jeſuitegaarte“, 
Menſch, do kriegſchte nie genug! 

„Ceinhöhl“, „Schpielberg“, „Ungeheuer“, 
„Linſebuſch“ unn „Luginsland“, 
Dunnerwetter, gebt deß Feuer, 

Ciewer Herrgott, löſch den Brand! 
G'ſchwind e Fläſchel „Hönigsbacher“ 
Unn e „Gaisböhl“ owwe druff, 

Selbſcht de allerältſchte Kracher 

Wacht bei ſo 'me Troppe uff! 


Ach, was kann m’r do ſich latze, 

Ach, was werd eem 's Herz jo weit! 

Schluß jetz! Mädel, nemm dein Batze! 

Männel, uff! 's werd langſam Zeit! 
Schmeiß uns dapper raus! 
Wünſch ich! Altes Haus! 

Dorkelnd unn in ſcheppem Boge 

Werd dann langſam heemgezoge! 


Wohltätig is 'n Troppe Wein, 

Doch derf de Schluck zu groß nit ſein, 

Dann wann de Weingeiſcht ſchpuckt unn ſchafft, 
Dann lähmt 's eem Sung unn Muskelkraft, 
Unn 's quält eem erſcht de wunzig Schuft 
Unn knufft 

Unn pufft 

Dann drauße in de friſche Luft! 


Weh dann, wann er losgeloſſe! 
Wachſend ohne Unnerlaß, 

Schpielt de Deifel eem 'n Boſſe 
Unn m’r ſchtolpert uff de Gaß, 
Borzelt bei ſeim ſcheppe Wannel 
In de drechverſchmierte Kannel, 
Rafft ſich uff unn ame haus 
Schtooßt m'r ſich e großi Baus! 
Nuff unn runner, hin unn her, 
Kreuz unn quer! 

Unn zentnerſchwer 

Legt m'r ſich, de Fraa zum Boſſe, 
Vor die Haustür, wo verſchloſſe, 
Mit total verriſſ'ne Hoſſe! 


Uff de Hausſchwell ſchnarcht m'r ſägend, 
Bis zum Hals mit „Pälzer“ g’füllt, 

Wann s aach wie mit Küwwle regent, 
Schickt de Traam doch manches Bild! 


Do ſieht m'r ſich als kleener Dicker 

Mit Danzknopp ſchpiele unn mit Klicker, 
Unn dann als frecher Lausbukruße 
Vergnügt 'n Sigarrſchtumpe ſchlutze, 

E Mädel ſchpäter froh umhalſe 

Unn uff ihr Lippe 'n Kuß druffſchnallze! 
E Bildche kummt, do hott am Kripps 
Cem 's erſchte Mol 'n kleener Schwips’ 
So 'n kleener Schtumper, wo m'r merkt: 
De Alkohol de Frohſinn ſchtärkt! 

Unn 's fallt beim Damp eem plötzlich ein: 
De Menſchheitsſege liegt im Wein! 


mer wannert fröhlich in de Trääm 
Durch Felder, Wälder, Wieſe heem, 
Wo Heimatlujht unn Lieb ſich paart: 
Zum Pälzer Rebland an die Haardt! 
Sieht alte Winzer ab ſich rackre, 

Unn Landleut pflüge, ſäe, zackre, 
Schpürt Frühjorhsſunn unn Summerglut 
Unn ſieht, mit buntem Caab am Hut, 
Die Pälzer Winzer groo unn zäh 

Zum Hherbſchte in die Wingert geh'n! 


Mit Juugſe ſchpringt zum Kerwetanz 

Die Annegretel unn de Hans, 

Die Muſik ſchpielt mit Kraft unn Schwung, 
Unn Alte werre widder jung, 

Bis wie die Bääm, wo 'n Schturm entworzelt, 
Die Kerweg'ſellſchaft heemwärts borzelt! 


Plötzlich klappre drowwe Fenſchter 
Unn verſchtoowe ſinn die Trääm, 


's ruft e G'ſchtalt, jo weiß wie G'ſchpenſchter: 
„Alter Cumpes, kumm nor heem!“ 

Dun de Schwell m’r ſich erhebt, 

M’r bewegt ſich, ſchwebt 

Unn bebt! 

Awwer, mag aach manches kumme, 
Mag die Alt aach noch ſo brumme, 
's ſchmeckt halt nix ſo gut unn fein 
Als 'n echter Pälzer Wein! 

Gott erhalt den edle Troppe! 
Mädel, dapper noch 'n Schoppe! 

Was is Rattegaggel ? 


So 'n Wein, wo eem beim erjchte Schluckzig 
Zu Eſſig werd de ganze Schpuckzig, 

Daß eem als beinoh ganz gewiß 

E G'fühl dennooch im Mage is, 

Als wär do drin e Fußgetrampel, 

So 'n ganz forricht'ger Sauerrampel, 

Dum Teufel ſcheinbar ausgebrüht, 

Wo Blut unn Schnut eem z'ſammezieht, 
Daß m’r vor Schmerz do rum möcht doppſe, 
Herzwaſſer aus 'm Hach tut troppſe, 

De Gorgelknopp am Hals rumſchlottert, 
Vor Bauchweh eem de Mage knottert, 

Wo ſchmeckt wie eingemachti Gall 

Unn riecht als wie 'n Gaeßeſchtall, 

Daß eem vor Ekel 's Kern verdorrt, 

Die Kehl eem beinoh z'ſammeſchnorrt, 

So 'n Wein, wo ſchtärker wie 'n Athlet, 
Cem 's Innre als nooch auße dreht, 

Wo umſchmeißt ſelbſcht de ſchtärkſchte Schlackel, 
Den heeßt m'r bei uns Rattegaggel! 

Ganz egal 


Siegſcht e Mädel rund unn g’fund, 
Mach Dich dapper an ſe', 

Wann ſe aach keen Flügel ſchpielt 
Awwer küſſe kann je! 

Froogſcht nit, wann e kleeni Krott 
Mocklig unn ſo zart is, 

Ob fe aus de Hinnerpalz 

Odder vun de Haardt is! 


Herrgott, is do 's Lewe ſchön 

Unn die Herzcher bumbe, 

Meenſcht im Himmel wärſchte dann 
Mit dem kleen' Schtumbe! 

Froogſcht nit, wann Dein Liewesſunn 
Hooch am Horizont is, 

Ob ſe ſchwarze Berſchte hott, 

Odder ob ſe blond is! 


Jeſſes, hott d'r jo 'n Muß 

Doch e ſüſſes G'ſchmächkel, 

Cutſch am Mäulche, ſchlutz am Hals, 
Küß die Aachedeckel! 

Weeſcht nit, wann die Abſchiedsſchtunn 
Nooch m küffe do is, 

Ob die Farb vum Mädelaach 
Gräulich odder bloo is! 

flwwer eens, deß duſchte ſchun 

Glei am Anfang wiſſe, 

Merktcht’s beim Frohgebabbel ſchun 
Unn erſcht recht beim küſſe, 
Fühlſcht d'r halt bei allem ſchun, 
Wann je an Deim Hals is, 

Ob die goldig Unottel do 

Werklich aus de Palz is! 

Korz unn bündig 


Sinn aach die Ausdrück manchmol windig, 
Mir Pälzer redde korz unn bündig! 

Die annre redde lang unn dumm 

Unn mache Krämpf noch drumerum, 
Bei uns is bitter als die pill, 

Doch weeß m’r glei als, was m'r willk 


Zum Beiſchpiel werd vun eem verzählt, 
Wo in ſeim Kopp e Schraub drin fehlt, 
De Kerl wär dumm unn hätt 'n Schparre, 
Wär g'ſchuckter als 'n Sack voll Narre, 
's dät fehle in ſeim Owwerſchtüwwel, 
Sunſcht wär de Bruder gar nit üwwel, 
Wann nit ſein Hern wär angeritzt! 

Mir ſage eenfach: Der is g'ſchpritzt! 


Wie mancher guckt aus feine Rache, 

Als hätt 'm eens uff's Dach nuffg'ſchlage! 
Dann heeßt 's: Der guckt jo, daß 's eem graut, 
Do kriegt 'n Ochs jo Gänſehaut, 

Ge witter hott d'r der e C'ſicht, 

Als hätt 'r 'n Bajaßkopp verwiſcht! 

Wer dem fein Jammerbild beguckt, 

Der meent, 's wär an die Wand hing'ſchpuckt! 
Bei uns heeßt's: 's guckt der dabbig Butze, 
Wie 'n Ganſert nood 'me Appelkrutze! 

Wie oftmols hört m'r vun de Leut,, 

's wär eener gar zu üwwerg'ſcheit, 

Den Kerl den könnt keen Deiwel rieche, 
Der dät die annre bloos betrüge, 

Der dät eem b'ſchummle, wo 's als geht, 
Unn lüge dät 'r, wann er bet! 


Mir mache do keen lange Dänz, 

Do ſinn m'r ſcharf als wie e Sens, 

Mir ſage ohne lang Gebabbel: 

Der is ſo ſchlecht wie 'n fauler Appel! 


Langweiler gebt 's uff dere Welt, 

Daß eem vor Zorn de Kamm als jchwellt, 
Bückt ſich ſo 'n Herl nooch vorne ſacht, 

Dann is 's hinne als ſchun nacht! 

Unn wann fo 'n Dermel ebbes ſecht, 

Kummt 's raus als, daß m'r 'm helfe möcht! 
Laaft eener anne als bedächtig, 

Dann ärgert ſich 'n Pälzer mächtig 

Unn ſchmettert wie mit Baßtrumpete: 

„Dem g’hört eens hinne neingetrete!“ 

Do werr ich widder jung! 


Seh ich Kinner drunne ſchpiele, 
Fröhlich huppſe mit 'm Schtrick, 
Tanzknopp treiwe, Dreck rum wühle, 
Denk ich an mein Jugendglück! 
Haue ſich die kleene Kruße, 

's roppt unn zoppt ſich 's Buwechor, 
Juckt mich's eeni druffzuputze, 

Grad als wie mit ſiwwe Johr! 


Seh ich Oow'nds e junges Pärche, 
Wo ſich feſcht umſchlunge hott, 

Er noch ohne Schnorrbarthärche, 

Sie e zuckerſüſſi Krott, 

Unn ich ſeh ſe ſich umhalſe, 

Unn 'n Kuß knallt an mein Ohr, 
Fühl ich, daß ich aach könnt ſchnallze 
Grad als wie mit ſiebzehn Johr! 


's Herz deß muß m'r jung erhalte, 
Friſch unn fröhlich Geiſcht unn Sinn, 
Zählt ſich eener zu de Alte, 

Sinn im Blut ſchun Bolle drin! 

Is m’r ſchun 'n grooer Ejel, 

Hummt m'r ſich als trotzdem vor, 
Sitzt m'r vor ſeim Schoppegläſel, 
Grad wie ſiwwenezwanzig Johr! 

Kummt de Dot mol mit Geklepper, 
Guckt m'r 'n ganz verwunnert an; 

„Ja, was is, was willſcht dann Schepper, 
Bin ich an de Reih ſchun dran?“ 

's kann mein Herz ſo jung noch fühle, 
's ſchmeckt m'r Wein unn Kuß noch kloor, 
Unn ich könnt noch Tanzknopp ſchpiele 
Grad als wie mit ſiwwe Johr! 


27 


Unner de Quetſchebääm 


Drauße im Gaarte do ſchtehe zwee Bäämcher, 

Döggel, die peife jo froh in de Ajcht, 

's ſchmückt unſer Herrgott die Bäämcher wie 
Dämcher, 

Ruft als de Frühling zum ſunnige Feſcht! 

War ich ſo richtig am Kreiſche unn Doowe, 

War ich de Mamme als gar nit bequem 

Hott ſe zum Haus naus de Korbwage g'ſchowe 

Unner die blühende Quetſchebääm! 


Hab dort gelege, gejuugſt als unn g'ſchtrampelt, 
Däumcher gelutſcht unn die Näggel gekruppt, 
Hott als 'n Fink uff 'me Äfchtel gebambelt, 
Is als ſein Lied in mein Kinnerherz g'ſchluppt! 
Schpäter do hab ich mit Eemer unn Schpate 
Löcher gegrawe bis tief in de Lehm, 

Burge gebaut for mein ſchtolze Soldate 

Unner de blühende Quetſchebääm! 


Fröhliche, ſelige Causbuwetage, 

Alles uff Unſinn unn Bosheit gericht, 

Wollt m'r de Babbe die Hoſſe verſchlage, 

Bin ich als ſchnell zu de Quetſchebääm g'flücht! 
Cumpeſchtreech hammer do drunne als b'ſchloſſe, 
Jerum, wann eener dohinner als käm, 

Awwer verſchwiege unn ſchtill unn verſchloſſe 
Ware die blühende Quetſchebääm! 


Johre ſinn g'ſchwunne uff eilende Rolle, 

Hab aus de Knieho)je dapper mich g'ſchtreckt, 
Daß aach mein Herz is keen lehmiger Bolle 
Hab ich beim Lenzwind uff eemol entdeckt! 
Frühlingsgewitter ſinn in m'r gezoge, 
Herrgott, was ware deß ſelige Trääm! 

Wollt 'r was wiſſe, dann könnt 'r jo frooge 
Drunne dje blühende Quetſchebääm! 

Pälzer Hheimatſunn 


Wannerſcht froh durch's Pälzer Lännel 
Durch die Wälder, durch die Wies, 
Caafſcht uff goldig g'ſchtichtem Bännel, 
Meenſcht, Du wärſcht im Paradies! 
Hörſcht im Feld unn uff de Flure 
Lercheſang unn Finkeſchlag, 

Hoſcht uff lichte Sunneſchpure 
Heimatſunn de ganze Tag! 


Gehſcht dann oowends noch en blooſe 
Halt e ſchtilles Dankgebet, 

Wenn 's wie Duft vun tauſend Roſe 
Aus deim blanke Gläſel weht. 
Herrgott, dut m'r do ſich fühle, 
Wann deß gold'ne Weinche lacht, 
Unn in's Herz dut neinſichwühle 
Heimatſunn noch for die Nacht! 


Kreuzfidele Pälzer Brüder 

Zauwre eem e frohi Schtunn, 
Pälzer Wein unn Pälzer Lieder 
Bringe Pälzer Heimatſunn! 

Awwer hoſcht e Pälzer Mädel 
Noch verwiſcht bei Wein unn Sang, 
Hoſcht im weiße Frühlingskleedel 
Heimatſunn Dein Cewe lang! 

Die liewenswürdige Derwandte 


De Unkel Schorſch vom Müllerfritz 
Der will halt gar nit ſchterwe 

Unn 's waarte Müllers uff fein Dot, 
For all ſein Zeug zu erwe! 


De Unkel is ſo 'n alter Knopp, 
Unn geizig kaum zu ſage, 

Vor Schparſamkeit radiert 'r als 
De Dreckſchtreef vunn ſeim Krage! 


Die Müllern ſchtemmt vor lauter Wut 
Die händ als in die Hüfte: 

„Guck, hätte m'r den Kerl nor los, 
Ich könnt 'n grad vergifte!“ 


Unn ſecht de Unkel was zum Fritz, 
Dann macht der arme Schlucker 

E eſſigſauer⸗Tonerd⸗G'ſicht 

Mit eingeweechtem Zucker! 


Uff eenmol kummt de Fritz mol heem, 
Unn ſchwingt e Seitungsblättel: 

„Ich hab was kloores heut entdeckt, 
Ball erwe m'r den Bettel!“ 


Dum neckſchte Dag do hott fein Fraa 
For denne alte Schote 

Die allerbeſchte Sächelcher 
Gebacke unn gebroote! 


Sie hawwe in de Unkel g'ſchtoppt 
Was in en nein is gange, 

Der hott d'r g'ſchpachtelt kreuzfidel 
Mehr wie zwee Klapperſchlange! 


E jedi Leibſchpeis hott 'r kriegt, 
Der hott wie 'n Dreſcher g'ſchlunge, 
E Bäuchel hott 'r langſam g'habt, 
Daß alle Knöpp ſinn g'ſchprunge! 


„Ei, Unkel, eß! Schenier dich nit!“ 
Bott als de Sri gebabbelt, 

De Unkel war allmählich fett, 

An dem hott alles g'ſchwappelt! 


Unn richtig an 'me ſchöne Tag 

Nooch Grumbeerknöpp un Niere, 

Do rennt die Müllern, for ihr'n Mann 
Im G'ſchäft zu alarmiere! 


„Du, Fritz, m'r hawwe 'n ball jo weit, 
Ich meen nit lang mehr ſchmatzt er, 

De Unkel ſchnauft wie'n Schääſſegaul, 
Ich glaab, bis morge platzt 'r!“ 

's Schlaraffeland! 


Gelehrte gebt 's mit b'ſunnre Gawe, 
Wo als noch alte Häffe grawe, 

Wo ſchließlich als noch rausgebrocht, 
Wer do fein Herſchfleeſch drin gekocht, 
An Menſcheknoche halb verdorwe, 
Werd rumgeroote, wer do g'ſchtorwe, 
E Zeig werd als an 's Licht gezerrt, 
Daß 's eem als beinoh üwwel werd! 
Was liegt dann mir am alte Krempel, 
Wo längſcht verdrückt vum Feiteſchtempel! 
Ich greif uff Timbre unn Teutone, 
Ich free mich, wo heut Pälzer wohne! 


Een Froog zwar henkt im Hern m'r drin 
Unn hott ſchun b'ſchäftigt ſchwer mein Sinn: 
Wo nooch ’re alte Märcheg'ſchicht 
's Schlaraffeland war eingericht! 


Ich hab mit Zettel unn mit Schtifte 
Vergrawe mich in alte Schrifte, 

In längſcht verſchtaabte Blätter g'ſchielt 
Unn mich in Bücher neingewühlt, 

Unn richtig, an 'me ſchöne Tag, 

Do ſchpritzt 'n Funke in mein Nach, 
Vor Freed do worx ich mit 'm Hals: 
's Schlaraffeland, deß war de Palz! 

Ich zuckel an mein Sigarrſchtümpel 
„Was ſinn die Menjche doch for Simpel, 
Daß keem bis jetzt war noch bekannt 
De Urſchprung vum Schlaraffeland!!“ 


Ei, ſelbſchtverſchtändlich is def fo, 

Die Sache ſinn jo heut noch do, 

Bloos domols war die G'ſchicht bequemer 
Unn 's Lewe noch viel angenehmer! 


Do ware dick wie Kateköpp 

Im Bodde glei die Grumbeerknöpp, 
Herzdrücker wie e Fauſcht ſo groß, 

Glei eingeweecht in Gulaſchſoos! 

Unn hoſcht nooch Schweinerippcher g'ſchnappt, 
War 's Sauerkraut glei dran gebabbt! 


Im Zwiwwelfeld ganz delikat 

War neing'ſät glei de Fleeſchſalat, 
Hoſcht Cuſcht gehabt nooch me ſaft'ge Schinke, 
Hoſcht nor gebraucht 're Sau zu winke, 
Die hott 'n glei gekocht getrage 

Mit ſechzehn Eier drüwwerg'ſchlage! 
Die Rebſchtöck ware waſſerdicht 

Als Automate eingericht 

Unn war am Zweig 'n Hahne offe, 
Dann is de Wein grad rausgeloffe! 
Hoſcht unner's Schtöckel dich geduckelt 
Unn eenfach friſch druff los gezuckelt. 

An Obſchtbääm ware an de Zwacke 

Die beſchte Kuche drangebacke, 

Hoſcht an 'n Baam dich fröhlich g'ſchlängelt 
Unn ſchnell jo 'n Kuche abgebengelt! 

An Quetſchebääm do war for Praſſer 

E Schlauch als dran mit Quetſchewaſſer, 
Unn wer zum G'hannsſchtrauch is gedoppit, 
Is 's Gelee glei uff 's Brot getroppft. 


Gewitter, war d'r deß e Zeit, 

Do hawwe noch was g'ſchpart die Leut, 
Unn was ſe domols eingenumme, 

Is alles uff die Schparkaſſ Rumme ! 

For Duwak, wo m’r do hott geſchmaucht, 
For Kleeder hoſcht keen Geld gebraucht, 
Gekennt hott keens noch Modeboſſe: 

E Seigeblatt war Rock unn Hoſſe! 


Heut is die Welt nit ſchlecht vermoolt, 
mer werd verſchlage unn verſohlt! 
Die Seit werd nie uns mehr gebore, 
Sie hott ihr erſchti Silb verlore! 


Wie war m'r glücklich als Schlaraff, 
Heut is de Menſch noch bloos 'n Aff! 

Dälzer Lewe 


Willſchte friſch unn fröhlich lewe, 
Fahr in's ſunnig Cand der Rewe, 
Mach dich luſchtig uff die Walz 
In die Palz! 


Jugſe, ſinge, kreiſche, lache, 
Schlachtfeſcht, Kinddaaf, Hochzigmache, 
Finkepeife, Sunneglanz, 

Mädelküſſe, Kerwetanz, 

kippelbengle, Cuſcht unn Juwel, 
Echter, rechter pälzer Truwel, 

Horz, in alle Ecke knallt's 

In de Palz! 


Cewwerworſcht unn Schwartemage, 
Grumbeerknöpp unn Ochſeaache! 
Duwak unn e Dertel Wein, 
Mädle goldig, ſüß unn fein: 
Ciſſel, Binche, Bettche, Kätche, 
Birne, Appel, Trauwe, Quetſche, 
Korz, dein Glück deß finſchte als 
In de Palz! 


Drum: willſcht wie im Himmel lewe, 
Fahr in's ſunnig Land der Rewe, 

's Glück deß hängt ſich an dein Hals 
In de Palz! 

Pälzer A-B-C 


Pälzer Laut unn Frohgebabbel 
Is e Schprooch im Sunntagskleed! 
Uffgepaßt: ich ſag Eich ewe 

So e Muſchter⸗Alphabet: 
Affezippel, Appelbäämche, 
Atzelaach unn Affekopp, 
Babbelmäulche, Belzenickel, 
Borzelbaam unn Buxeknopp, 
Chriſchtjan, Dermel, Deiwelsbroote, 
Dunſel, Dottel, Duwaksdoos, 
Elwetritſch unn Entebörzel, 
Eſelskopp unn Erbſeſooß. 
Flappes, Fettganz, Farremumel, 
Siggediewes, Faasnachtskapp, 
Gauzer, Gockel, Gruſſelköppche, 
Gorgelknopp unn Grumbeerbabb. 
Hannebambel, häffelgucker, 
Hutzel, Boſchpes, Hoſſebu, 
Jeſchtesmacher, Iwwerrheiner, 
Iwwerzwerger Iggel du! 
Kriſcher, Knorze, Krottegiekſer, 
nutſchebäcker, Knewwelſchtock, 
Cappes, Cottel, Cumpedeifel, 
Lockenoodel, Lotterbock. 
Muſchkedunner, Muppesbiewel, 
Moppel, Maſſik, Mollekopp, 

Necarjcleimer, Naupe-Unkel, 
Nißkopp, Neſchtquack, Nollebobb. 
Orſchel, Dos unn Ochſetrampel, 
Pillwe, Plattkopp, Plaſchterſchteen, 
Quellkartoffel, Quaſchterſächkel, 
Quetſchekuche, Quackelbeen. 
Rappelkaſchte, Riwwelſüppche, 
Rettich, Rollze, Rummelplanz, 
Schockelgäulche, Schawwesdechkel, 
Seckel, Socke, Simpelsfrans. 
Trolles, Trumpel, Tappesmännche, 
Unkel, Unmus, Uzerei, 

Doggel, Dieh unn Dizebumbes, 
Wuzzel, Wörſchtel, Weck unn Wein! 
Fores, Zwacke, Ziehamriehme, 
Zappe, Zeck unn Zwiwwelfee! 
Sodele, jetz bin ich fertig 

mit meim Pälzer H- B- C. 

Die Haje-$amilie. 
Faſcht alle Menſche: Arme, Reiche, 
Die hawwe e Familiezeiche. 


Am Hoorwuchs, an de Schprooch, am Schenne, 
Kannſcht ganze Dölkerjhtämm erkenne. 


Dann widder gebt's Samilie-Arte 
Die ſinn die reinſchte Muſchterkaarte. 


Do is ſo 'n großer Unnerſchied, 
Daß keens 'm annre ähnlich ſieht. 


Am meiſchte awwer blüht de Schpott, 
Wann keens e Nas wie's annre hott! 


Unn 's gebt jo, do hott jedermann 
E extra g’formtes Riechorgan. 


De Alt hott als Familiewappe 
So 'n angeloff' ner Rotweinzappe. 


De Unkel wo aach gern dut trinke, 
Bott in ſeim GE'ſicht 'n Kupperzinke. 


Die Mamme die beguckt mit Kummer 
Im Schpiggel als ihr dicki Gummer. 


De Sohn ſunſcht jo 'n kleener Schtumpe 
Der hott e Nas, wie 'n Grumbeerklumpe. 

Beim Döchterle do is de Giwwel 
So rundlich g’formt als wie e Zwiwwel! 


Beim Neffe meent m'r grad, 's hätt g'ſchowe 
De Schtorch in's Fleeſch 'n Vorhangklowe. 


Uun 's regent als 'm kleene Bäſel 
An Himmelfahrt in's ſchtumpe Naäjel. 


Die Dande dut 'n Holwe trage 
Als hätt 'n Blitz dewedder g'ſchlage. 


Unn bloos ihr Sohn, de Herr Schtudioſes, 
Der meent ſein Nas wär was famoſes! 


Die is ſo groß, m'r merkt deß ſchtutzend, 
Wie's Futteral vum halwe Dutzend. 

Die „b'ſcheidene“ Pälzer 


Mr weeß 's ſchun ſeit lange Seite: 
Was ſinn mir Pälzer doch jo b'ſcheide! 
E hHütel zum ſchwinge, 

E Liedel zum ſinge, 

E peifel zum raache, 

Was Gut's vor de Mage, 

E Teller voll Worſcht 

Unn Wein for de Dorſcht, 

E Vatter en reiche, 

E Thema zum kreiſche, 

E Schträußel zum ſchmüche, 

E Mädel zum drücke, 

So e goldiges dichk's, 

Sunſcht brauche m'r nix! 

De alte Trumpeeter 


Wer kennt nit de alte Trumpeeter deheem, 
De letiht vun de Bürgerwehr jelig ! 

Sein Herz is voll ſunnige kindliche Trääm, 
Sein Äußeres rauh unn krakehlig. 


Er kollert unn bollert de lieblange Dag 
Unn ſchennt uff die Welt die verdorwe, 
Er is noch ſo eener vum uralte Schlag, 
Dun dem ſchun die meiſchte ſinn g'ſchtorwe. 


Im Innere pendelt ſo ſachte und leis 
E Uhrwerk, noch eens vun de feine, 
Unn ſieht 'r e Kindche mit Träne fo heiß, 
Dann möcht 'r am liebſcht mit 'm greine! 


Deheem in de Eck ſchteht ſein alti Trumpeet, 
Die hott jetz jo mancherlee Knellzer, 

Sein Lung nit mehr richtig die Fliggelcher dreht, 
Drum blooſt 'r jetzt liewer ſein Pälzer. 

Do blooſt 'r mit Andacht wie ſunſcht mit de Bloos 
Piano ſein Cied ohne Worte, 

Unn liegt als ſein Cung uff de Summerſeit blooß, 
Dann blooſt 'r allegro unn forte. 

Unn ſchteht 'r am Tor mit de Peif in de Zähn, 
Dann guckt er zufriede unn fröhlich, 

Derzählt als de Kinner, wo froh um 'n ſchtehn, 
Die G'ſchicht vun de Bürgerwehr jelig. 

Als Pulver do hätte je Schnuppduwak g’habt 
Unn Kuggle aus Zucker gegoſſe, 
Unn aus de Kanone, mit Goldbronce verbabbt, 
Do hätte je Dampnudle g'ſchoſſe. 


Am zehne hätt jeder ſein Vertelche kriegt, 
Als Schießpreis e Schüſſel voll Knödel, 

Er hätt 'm Herr Hauptmann fein Kinner gewiegt, 
Puſſiert mit 'm Owwerſcht ſeim mädel. 


Unn wäre je naus zu 're Uwung in's Feld, 
Sie hätte gelebt wie die Ferſchtcher, 

Im Bumbardon große Kartoffle gequellt, 
Sein Bloos war de Keſſel for Werſchtcher. 


So macht ’r fein Schnooke, ſein Schnörkel, fein 
Schpaß 

Unn zeigt 'ne 's Trumpeetel deß große, 

Dann pendelt 'r lachend in's „goldene Faß“, 

Sein Leibſchtück, ſein Weinche zu blooſe! 

Pälzer Schprüch 


Pälzer Schprüch ſinn ſchtark und derb, 
Schpitzig wie e alti Scherb! 

Schön gepeffert is ſe als 

Unſer Kraftſupp aus der Palz! 

Werd m'r mit der Supp gedaaft, 
Glei die Gall eehm üwwerlaaft. 


Kriegt mol eener ſo ſein Fett, 
Uz'r's zwette Mol uns net! 

Ich verzähl Euch jetz zum Schpaß, 
Was m'r hört in unſrer Gaß! 


's ruft jo e Büwel: „Geh her mol unn ſchlag : 
Wie's Gewitter hoſcht de Knippel am Aach!“ 


Dume bleechſichtige Mädel ſage je als: 
„Die hott de Kerchhofjodler am Hals!“ 


„Was?“ kreiſcht als e Sraa zu ihr'm Mann, 
„Nor net g' fackelt, 

Ich ſchlag D'r uff's Sifferblatt, daß de Zeecher 
wackelt!“ 


Vun're Hochg'ſchtochne heeßt's voll Geknotter: 
„Dere ihr Eier hawwe zwee Dotter!“ 


Ruft mol 'n Bu nooch de Mamme mit 6’jchrei, 
Glei heeßt's: „Geh heem, leg e Ei!“ 

Hört eener zu, unn is drüwwer verwunnert, 

Macht'r G'ſicht wie e Katz, wann's dunnert! 

Im Hinnerhaus kriegt als 'n Mann, daß 's 
kracht: 

„Der hätt aach beſſer in die Hoſſe gemacht!“ 

De faul Henner, der reißt ſich keen Gelenk 
raus: 

„Der legt ſich in ſein Korb unn guckt zu de 
Henk raus!“ 

Die Nähterſch, wo immer jo rennt: 

„Die is ſo dörr, daß ſe brennt!“ 


Bei's Schulzes kleen Büwel kann m’r als denke: 
„Wann m'r 'n an die Wand ſchmeißt, bleibt'r 
henke!“ 


Unn mault eeni vun de halbwüchſige Krotte, 
„Dann loßt je die Lapp henke bis uff de Bodde“. 


Kratzberſcht'ls Reltſchter treibt allerhand Boſſe: 
„Der is ſchlechter wie'm Deifel ſei Werkdagshoſſe!“ 
De alt Peter is kerzlich mol g'falle: 

„Der hott in ſeim plotte Gipskopp 'n Dalle!“ 


Dut eener e biſſel was G’jcheites gackſe: 

„Hört’r die Flöh huſchte unn 's Gras wachſe!“ 

Prahlt emol eener unn kohlt als fo Sache, 

Secht m'r zu'm glei: „Mach de Babbe net 
lache!“ 

Was m’r vun mir ſecht, deß weeß ich: 
„Der do is dumm, faul unn g fräßig!“ 
Meent'r, ich tät Euch noch mehr ſo zeige? 
„Ihr könnt m'r all de Buckel nuffſchteige!“ 

Wann heut die Schöpfung wär — 


Was war die Schöpfung früher doch 
So eenfach unn bequem, 

De liewe Gott der hott gebraucht, 
Bloos Waſſer, Sand unn Lehm. 


Er braucht Millione Engelcher, 
Wann 'r 's heut mache ſollt, 
Weil jedes, wo err ſchaffe dät, 
Jetz ebbes annres wollt. 


Die Liſſ'l wollt e Kleedche, 
De Franz'l e Trumpeetche, 
De Keltſchte vum Herr Rat, 
De Kopp voll Hoorpumad, 
Die Jettche unn die Linche, 
Die Bettche und die Binche, 
E jedi wollt 'n Borſch, 

Ob Hannes oder Schorſch, 
Egal mit was for Boſſe, 
Nor eener her mit Hoſſe, 
De Heiner und de Peter 
Was annres wollt e jeder, 
Wo ſicherlich am End 

De Schöpfer gar nit kennt. 
De een wollt Telefon, 

De Zwett 'n Luftballon, 

Unn gar 'n annrer Wicht, 
Der wollt elektriſch Licht! 
Zentrali Heizung ſeller, 

De neckſchte 'n Propeller! 
Der wollt e Schreibmaſchin 
Unn die e Reibmaldin, 

Der wollt e Dreſchmaſchin 
Unn die e Wäſchmaſchin, 
Der wollt e Schportkrawätt'l 
Unn die e Uhrekett'l, 

Der wollt 'n Phonograph 
Unn die 'n Phottegraph! 
Unn jo Millione Sache 

müßt heut de Schöpfer mache! 
's war domols alles primitiv, 
Der Adam war noch ganz naiv, 
Die Eva noch naiver, 

Ihr Kleed noch primitiver: 


Mr konnt aach domols nit verlange, 
Deß CG'ſchäft en gros glei anzufange. 
Doch hätt de liewe Gott geahnt, 
Daß 's nit ſo bleibt als wie geplant, 
Hätt 'r de erſchte Menſcheſchicht 
Glei 'n Krempellade eingericht! 

Die Pälzer Wein-Has 


Hoſcht ſchun emol jo e echti Wein⸗Nas g'ſehe, 

So eeni, wo zehn Priſe neingehe, 

Wo hiwwe unn driwwe, auße unn drin 

Noch lauter ganz kleene Näſelcher ſinn? 

So e richtigi Gurk, grad wie e Fauſcht faſcht 
ſo dick, 

So ſaftig unn rot wie e Schweinefleeſchſchtück, 

Mit eme Ton in's grün⸗geel⸗bloo⸗violette 

Unn glänzend wie e Dampfnudel e fette, 

Gemoolt wie e Faasnachtsnas, wo m’r als 
kaaft, 

Unn wo de ganze liewe lange Dag laaft 

Unn je weinbegoſſener unn älter, 

Deſto ſchöner werd de Waſſerbehälter! 

Bis jo e Weinnas kriegt die richtig Faſſon, 

Die Farwe erſcht ſchillre im richtige Ton 

In 're Miſchung vun Quetſche unn Aprikofe, 

Kann eener e ganzes Lewe lang blooſe! 

De muſihaliſche Schorſch 


De Schorſch de blooſt jo ſauwer Trumpeet, 
Er kratzt uff de Baßgeig, peift uff de Flöt, 
Er klimbert Klavier ſchun in de Frieh, 
Korzum, er is e Muſikſchenie! 

Er hott aach zu allem e Mordstalent, 

Sein Liebſchtes deß is e Inſchtrument. 
Jüngſcht dut e Tür uff fein Mundwerk knalle, 
Sein Zähn ſinn 'm in de Mage neing' falle, 
Do hott 'r, damit ’r nit ganz entſtellt, 

E b'ſunnres Gebiß ſich beim Zahnarzt b'ſchtellt; 
Jetz kriegt 'r in's Werkzeug wo 'r mit kaut, 
E Mundharmonika eingebaut! 

zärtlich 


'm Michel ſein Fraa hott ziemlich viel Geld, 
Doch is ſe 's krakehligſchte Weib vun de Welt, 
Unn wann je jo zänkiſch als ratſche dut, 
Fehlt 's bloos noch, daß fe 'n als batſche dut! 
Oftmols bereut 's als de Mann wie verrückt, 
Daß 'n deß Geld vun dem deifel hott b'ſchtrickt! 
Neilich do hott 'n fein Jacke, der beeſe, 

Alles aach widder mol z'ſamme halt g'heeße, 
Unn unſer Michel der kriegt d'r e Wut, 

Daß er ſich ſelwer kaum kenne mehr dut: 
„Halt doch Dein Klapper, Dein g'ſchmierti, 
Du Beißzang, Du goldbronzierti!“ 

„ — 


Mißverſchtanneni Vorſchtellung 


E alter Knopp vun ſiebzig Johr 

Der muß do letſchthin ſchterwe 

Unn s ſoll de Schorſch vun Sranketal 
Sein ganzer Krempel erwe. 


No, denkt de Schorſch, was ſollſchte heut 
An jo me Glückstag jchpare ? 

Du kannſcht mol in de zwette Klaß 

Sur Leich nooch Lautre fahre. 


Zwee feine Herre hocke ſchun 

Im Kuppee uff de Kiſſe, 

Die hawwe, wie de Schorſchel kummt, 
Die Aadhe uffgeriſſe. 


Uff eemol ſecht de eene leis 

mit Mien mit ganz ſchenierter: 
„Ich glaab, de Bauer do, deß is 
'n Candtagsdelegierter!“ 


Der anner vun de Herre nicht, 

Sie dun vum Sitz uffſchnelle, 

Unn laafe g'ſchwind zum Schorſchel hin, 
For ſich dem vorzuſchtelle! 

Mit Schtaune ſieht de Schorſch die zwee 
Zu ſich do rüwwer ſauſe! 

„Von Falkenſtein auf Falkenburg!“ 
„Don Stein zu Steinershauſe!“ 


No, denkt de Schorſch, de zwee ſinn gut, 
Mit denne kannſcht ſchun plaudre 

Unn ſecht vergnügt unn ſelbſchtbewußt: 
„Dun Franketal nooch Lautre!“ 

'n Miß griff 


De Schorſch muß verreſe, doch 's Bett halt'n feſcht, 
Unn wie e dann rausſchpringt, do ſchennt 'r nit 
echt, 
Die Schtreichhölzer fehle, drum hoit 'r. keen 
Licht, 


Sum Glück hott 'r dapper ſei Kleeder verwiſcht! 

G'ſchwind holt 'r e Tub aus de Tiſchſchublad 
vor, 

Unn ſalbt mit m Inhalt ſei lockige Hoor! 


Beim Heemweg do raacht 'r dem Männele 
ſchwer, 


A Hundeverſammlung die bellt hinner'm her, 
Neufundländer, Schpitzer unn Schnauzer en maß, 
Unn 's lache gar ſpöttiſch die Leut uff de Gaß. 
Die Hunde die loſſe in Ruh nit den Tropp, 
Unn huppſe als leckend bis nuff an ſein Kopp. 
Unn wie r ſich heemflücht, fein Ärger iſt groß: 
„Gewitter, ſo ſchennt 'r, was is dann nor 
los?“ 
„Keen Wunner, ſo lacht 'n ſein Fraa dann 
noch aus, 
Die Hunde, die gehe d'r nooch bis an's Haus, 
Du hoſcht, wie d' im Dunkel dein Hoor bal⸗ 
ſamiert, 


Dein Werwel mit Lewerworſchtpaſchta 
verſchmiert!“ 


5⁴ 


De Genießer 


Ob Rheinwein, ob Palzwein : 
Er muß in de Hals nein! 


Guter Root 


Sei luſchtig und fröhlich, 
Dann werſcht nit krakehlig! 

's häuſel am Weg 


Am Wegrand e Häufel uff blummiger Haid 

Drumrum ware Blüte unn Blümmelcher g'ſchtreut, 

Die Sunn hott uff blitzblanke Fenſchter ge⸗ 
brennt, 

Ihr Schtrahl der hott g'ſchriwwe uff ſchnee⸗ 
weiße Wänd, 

E Schtorcheneſcht war uff de Schornſchte gebabbt, 

De Gockel der is in die Haustür getappt, 

De Gaartezaun hawwe die Roſe umſchlunge, 

Im Quetſchebaam Finke unn Droſſelcher g'ſunge, 

Die hawwe ſich g'ſchaukelt uff ſchwankendem 
kiſchtel, 

Unn hoch an re Schtang war e Schtarmatze⸗ 

fbäſchtel, 

Unn uralte Ceutcher mit ſilwrige Hoor, 

Die hawwe geträämt dort manch glückliches 
Johr 

Korzum, ss war e Bildche fo richtig zum moole, 

Uff eenmol do hott's halt de Feitgeiſcht ſich 
g'ſchtohle! 


Die Eiſebahn ſchnorrt jetz vorbei mit Gebraus 
Unn 's Häufel des ſieht wie 's Annonceblatt aus! 
Derzoppt is 'm Bildche fein blumiges Krängel, 
Die Seit hott 's verſchunne mit farwigem Benſel! 

Die Wänd ſinn verſchmiert mit „Carmol“ und 
„Javol“, 

Wo's Schtorcheneſcht war, is e Schild vun „Odol“, 

An Dachgaub unn Fenſchter, de blanke unn nette 

Schtatt Blumeſchtöck ſchteht dort „Ra acht 

Schportzigarette!“ 
Vum Gaartezaun winkt eem die „Schtoll⸗ 
g werkſchoklad“, 

Am eich baum bambelt e Rieſe⸗Plakat! 

„Palaſcht⸗Kino: „Foxtrott der Venus 
vun Milo!“ 

Unn 's Schtarekäfchtel is jetz e Schachtel mit 
„Pilo“ 

De Hinkelſtall preiſt eem die „Lilienmilch⸗ 
ſeef“, 

Die Gaartelaub „Backpulver: Back ohne 
13) e f ig 

De Gockel begudt ſich e Schildche ganz ſcheel, 

Druff g'ſchriwwe is: „Backe mit Gl, Du 
Kameel!“ 

Horz, ſiegſcht dort ſchtatt Döchel unn Blumme 
nor Name, 

Die Alte ſinn g'ſchtorwe vor lauter Reklame! 

's Moderne nemmt frevelnd die Sach in die Poot 

Unn wann ſe Dich packt, dann drückt ſe Dich tot, 

Du Idiot! 

Großſchtadt⸗Tiroler 


Die Großſchtadt hott e Bilderbuch, 
So zeichent's doch keen Mooler, 
Am ſchönſchte awwer moolt je als 
Die Bichſefleeſch⸗Tiroler. 


Sie liege halt im Zug der Zeit 
Die üwwerzwerge Boſſe, 

De Schtadtfrack ſchokkelt durch die . 
In auswattierte Hoſſe, 

Aus korze Schtrimp do gucke raus 
Die magre Spatzewade 

De Rudjak bambelt uff'm Rock 
So voll wie 'n Krembellade. 

Am Elleboge ſchlenkre ſe 

E bännerg'ſchmückti Fiedel 

Unn uff de Locke voll Bumad 
Do babbt e Jodlerhütel. 


Die Weibsleit due iwwer Land 
Im Dirndelkleedel ſchtrample. 
Die Süß in Neckerbootcher drin, 
Maskiert als Bauretramble. 


E Knewwel hawwe je im Arm, 
For jo recht feſcht zu dappe, 


De falſche Sopp is neingezwängt 


61 


In Faasnachtszippelkappe: 

Die paſſe uff die Schtruwwelköpp 
Mit ihre bunte Quaſchte, 
Meenſcht grad, wenn d' ſo e Kratzberſcht ſiegſcht, 
Des wär'n Sarwekajdte! 


Begegent eem als ſo 'n Trupp, 
Do kriegt m'r grad die Giſchter, 
Die ſehe in dem Uffzug aus 
Als wie Schlaraffeg’jichter ! 

Die plärre unſer'n Wald ſo voll 
Mit dumme Gajjehaure, 
Benemme ſich in falſcher Tracht 
Als richt'ge Großſchtadtbaure! 

s Sigarrelädele 


E Häujele kenn ich jo blank wie e Mädele 
Do is unne drinn e Sigarrelädelee 

Sein Bild hab ſeit Johre in's Herz ich gebabbt, 
Do hab ich mein korze Hoſſe noch g'habt! 


Vun de Schul hammer zu ſiebt oder acht, 

Immer natürlich die Cäde betracht, 

Bücher unn Bilder als b'ſchtaunt unn beguckt 

Unn nood de Gutſel hott 's Mäulche gejuckt, 

Vor de Briefmarkeläde hammer als g'ſeſſe 

Unn Uffgab unn Schul unn gar 's Eſſe 
vergeſſe, 

Doch ſimmer zum 3igarrehäufel als g'ſchwenkt, 

Bott keens mehr an Gutſel unn Marke 
gedenkt! 


Kiſchtcher unn Schachtle unn Bündle unn Päckcher, 

Duwak in Rolle, in Knolle, in Säckcher, 

Sigarreringelcher, Prachtetikette, 

Horkmundſtück⸗,Goldmundſtück⸗,Sport⸗Sigarette, 

Blechene Schachtle unn Zigarrebännelcher, 

Do hammer g'ſchtrahlt als, mir krutzige Män⸗ 
nelcher! 


Herrgott do hawwe die klache geblitzt, 

Bis emol zwee ſinn in's Cädel neing'flitzt! 
Schtrahlend jinn je dann kumme zu zwett, 
Dann ware mir achte unn een Zigarett! 
Deß war e Johle, e Freed, e Gekriſch! 

Jedem wars ſchlecht dann, de Erſchte war ich! 
Wie mir e paar Mol dohin noch gerennt, 
Hawwe m'r 's raache uff emol gekönnt! 


Viel hammer g'ſehe ſeit ſellere Zeit, 

's liege die Dage der Buweträäm weit, 
Awwer e ganz kleenes, winziges Fädele 
Hängt noch am Häufel, am Sigarrelädele! 

's Bobbehäuſel 
E Großſchtadt- Idyll 


Wo früher als die Fröſch gekriſche, 

Keen Auto ihr Kunzert entweiht, 

Schteht heut noch ſo e Bobbehäuſel 

Aus dere gute, alte Zeit. 

Cängſcht ſinn die Fröſch am Huſchte g'ſchtorwe, 
g'froſchenkelt unn verhuppſt, verdoppſt, 
Aus ihre uffgequollene Backe, 

Keen Waſſer in de Sumpf mehr troppſt! 
's ſinn Maure in die Luft gewachſe, 
Wie 'n Haufe Schteen ſieht 's dort jetz aus, 
Unn wie e Schparkaß guckt des Häujel 
Aus denne hohe Häufer raus! 

's ſchpitzt immer blitzeblank unn ſauwer 
Wie mit 'me Lappe abgewiſcht, 

's is zwiſche ſeine große Brüder 

E friſchgewäſchnes Kinnerg'ſicht. 

De wilde Wein der krawwelt froehlich 
Dum Bodde bis zur Dauchgaub nuff, 
Unn grad wie 'm Babbe ſein Zilinner 
Sitzt uff "m Dach de Schornſchteen druff. 
E Treppche laaft in 's braune Türche, 
Aus dem e kleenes Fenſter ſchielt, 
Kaaflädels uff de ſcheppe Schtufe 

E Kinnerſchar als g'ſchäftig ſchpielt. 

Dun alle Fenſchter grüße Blumme, 
Die fange ſich de Sunneſchein, 

Schtellt m’r ſich uff de Seheſchpitze, 
Langt m'r zum Regekannel nein! 

E Schwalweneſcht hängt unnerm Giwwel 
Unn in de Gaub do ſitzt e Katz, 

Die ſchpielt mit Kapuzinerblumme 

Als wär 's de allerſchönſchte Platz. 
Drumrum do kreiſche als die Menſche, 
Daß m’r ſich in ſein Herz nein ſchämt, 
Die Wage rattre, Autos huſchte, 


Doch 's Bobbehäuſel ſinnt unn träämt ... 


Unn in de kleene Bobbeſchtüwwe, 

Do ſchalte, walte alte Leut, 

Doch wann je mol ihr Kache ſchließe, 
Packts Bobbehaus de Schtrom der Zeit! 

Großſchtadt-Poeſie— 
Phantaſie 


Selbſcht zwiſche hohe Großſchtadtmaure, 
Wohin die Sunn als ſcheint faſcht nie, 
Liegt wie e Blum im Abfallkaſchte 

E winzig Schtückel Poeſie. 


Unn is 's bloos e Roſeknöſchpel, 

Wo aus ’re Dachgaub freundlich nickt, 
Dann meent m’r 's wär uff alte Hoſſe 
E neues, helles Fleckel g'flickt. 


Unn wann 'n Sunnenſchtrahl 'n heller, 
Die Giwwle goldig als verziert, 

Guckt alles in de enge Gaſſe, 

Als wär die Welt mit Gold bronciert. 


Unn ſchmettert mol 'n Kanarienvoggel 
Sein Liedel aus ſeim geele Rock, 

Denkt mancher an de Wald im Schtille 
Unn hott doch bloos 'n Schnittlaachſchtock. 


An ſo 'me halbverkrippelt Bäämche 
Manch froher Kinnerjuwwel ſchallt, 
Unn in die Aſcht ſchteigt froh unn ſelig 
Deß ſchöne Lied vum Pälzer Wald! 

Is wo e winzig Bobbehäufel 
Noch aus de alte Seite wach, 
Nemmt fo e Bu e KHücheleeter 
Un ſchteigt 'in B'ſitzer als uff 's Dach! 


In öde Höf werd g'ſchickt gezoge 

E Efeulaab als Ausruhplatz, 

Unn will m'r drin ſich mol erhole 
Pouſſiert drin 's Mädel mit ihr'm Schatz. 


E Kaktus werd zum Palmewäldche, 
E Büſchel Gras zur Wies verkappt! 
So is Natur als Abziehbildche 

In 's Großſchtadtlewe neingebabbt! 

Pälzer Kinner 


‚weil ein 


Fe 


Dälzer Jungbrunne 


Wer hott jo 'n Pälzer Bu nit gern 
Mit feine Schlich unn Schlenze ? 
Egal, ob 'r recht fleißig is 

Odder die Schul dut ſchwänze! 


Unn is de Borzer noch ſo kleen, 
Noch in de erſchte Hoſſe, 

Do ſchteckt 'm ſchun de Schtiftekopp 
So voller Buweboſſe! 


Is 'r nit brav unn nemmſcht d'r vor, 
Dem Kerlche eens zu putze, 
Lacht 'r dich an, dann kannſchte doch 
Nit bös fein fo 'me Kruße! 


Die Gaſſ, die is ſein Element, 

Do derf 'n niemand ſchtöre, 
Soldatels is ſein ſchönſchtes Schpiel, 
mit Säwel unn Gewehre! 


E Latteſchtück, 'n Schrupperſchtiel, 
Deß gebt die feinſchte Waffe, 

Als Trummel is am allerbeſcht 
So 'n alter Suppehaffe! 


Mit Bloosrohr unn 'me Schleuderle 
Werd in die Fenſchter g'ſchoſſe, 

Wann jemand froogt, weeß keener was! 
Nor nit verwiſche loſſe! 


Tanzknöppels, Schtöck' Is, Klickerles 
Sinn gute Zeitvertreiwer, 

Hans, Naſeweis, Verſchteckelches 
Unn Hanſcher odder Räuwer! 


Mit kleene Schiffcher aus re Dutt 
Gebt's Seeſchlacht in me Küwwel, 
Unn beim Indianerles do dient 
Als Schkalp e falſchi Zwiwwel! 


So 'n echter, rechter Pälzer Bu 

Der g'hört nit zu de Engle, 

Den möcht ich ſehe, wo im Hherbſcht 
Nit als dut Appel bengle! 


Der geht 'm Deifel vor die Schmied, 
Keen Nachtkrapp ferchte dut er, 

Er ruft, haut eener 'm mol uff 's Dach 
Nit glei ſei'm große Bruder! 


Is mol 'n wüſchter Regetag, 
Bleibt 'r deheem nit ſitze 
Barfüßig laaft 'r uff die Gaß 
Unn dappt in alle Pfütze! 


Schpielt 'r mit annre Fangerles, 
Dann muſcht dich ſeitwärts ſchlage, 

Dann wie 's Gewitter ſchtooßt er dich 
Unn bort d'r uff de Mage! 


Unn is ’n freier Ferietag, 
Geht 's naus uff Feld unn Äckre, 
Do ſiegſcht 'n dapper wie 'n has 
Dergnügt dohin- kaſſekkre! 


De Tenne⸗Hopple haut r froh 

Dum Bandſteen mit ſeim Steckel 
Unn wie 's Gewitter fliegt deß Holz 
Cem uff de Kachedeckel! 


Schpielt mol ſein Kipp „De Fuchs geht rum!“ 
Do kannſcht dein Ohre hewe, 

Bei Fußball unn Indianerles 

Do meenſcht, die Erd dät bewe! 


Korzum, jo 'n ſchtrammer Pälzer Bu, 
Deß is 'n Deifelsbroote, 
Erſcht wann er orndlich kreiſche kann, 
Dann is er gut geroote! 


Unn erſcht e Pälzer Mädelche 
Mit ſeine blonde Cocke, 

Deß lacht ſo hell, als klinge laut 
In 's Ohr eem Kercheglocke! 


Kaum is 's uff de Welt, da ſchpielt 's 
Schun mit ſeim Bobbekrempel, 

Beim Küſſe meenſcht, ſein Mäulche wär 
So 'n Blockſchokladeſchtempel! 


Unn bace dut 's mit ſchtolzer Mien 
Aus Sand unn Lehm ſein Kuche, 
De Mandelberg aus Kieſelſchteen 
Den muſchte erſcht verſuche! 


De Balle ſchpielt keen kleeni Roll, 
Der dut ſo luſchtig hoppſe, 

M’r kann 'm Babbe ſchön demit 
Als uff de Glatz rumdoppſe! 


Schtrickhuppſe, Hickels, Blindekuh, 
Unn Hockels, Guckels, Hoßle, 
Unn ſchtricke, flicke, Häcklerei 
Unn Bobbekleedcher boßle! 


Hott 's mol 'n Wäſchbüttreef verwiſcht, 
Dut 's flink do anne ſchpringe, 

Zu allem awwer was ’s dut, 

Do hörſcht 's e Derſel ſinge! 


Unn 's ſingt ſein Liedche frohgemut, 
Ob 's dut im Gaarte planze, 
Ob 's an ſeim Bobbeſchränkel raumt, 
Ob 's uff de Gaß dut tanze! 


Korzum: e Pälzer Mädelche 
Is grad wie unſer Weinche: 

€ jeder Pälzer hott ’s jo gern, 


Dann 's is e Sunneſcheinche! 


Wer gar e Pärle Kinner hott, 

E mädel unn e Berſcht'l, 

Dem hott gewiß in 's Haus gebrocht 
De Schtorch e Extrawörſchtel! 

Was Nodbers Karldhe alles 
kann 


De Harlche, de kleenſcht vun de ganze Gaß, 

Deß is d'r e Räuwerle erſchter Klaß! 

So kleen als er iſt, wann der kummt, dann 
kracht's. 

Was keener vollführt ſunſcht, de Karlche machts! 


Der klettert wie 'n Aff uff die höchſchte Caterne, 
Der bengelt die ſaftigſchte Appel unn Berne, 
Keen Fenſchter is ſicher, am sah derf 


’s 
Unn wann s noch jo Rleen is, 4 Karlche 
ſchmeißt 's ein! 

Die Trottwar verſchmiert 'r, die Häufer ver⸗ 
moolt r, 

Sechs Buwe uff eenmol verhaut unn verſohlt er, 

Unn weh, wannen annrer de Franzel will uze, 

Er batſcht uff ſein Doppsnas, unn wuppdich, do 
blut ſe! 

Der Krubbes, der macht d'r, was Gott hott 
verbotte, 

Fangt Ratte und Schpatze unn giftige Krotte, 

Unn neulich, do ſinn grad ganz fröhlich beim 
Eſſe 

's Herr Meiers beim offene Fenſchterle g'ſeſſe, 

Do is d'r Nüßkopp zum Fenſchter getroßt 

Unn hott e Rakeet in die Schtubb neingeloßt! 

Keen Katz unn keen hund loßt der Iggel in 
Ruh, 

Batſcht Kellerlochfenſchter mit Krach uff unn zu, 

In 's Schlüſſelloch ſchteckt ’r als Klumpe vunn 


Dreck, 
E Wäſchſeel voll Weißwäſch benutzt er als Reck, 
Unn neulich, do hott 'm fein Kipp zugeguckt, 
Do hott 'r ſeim Lehrer in 's Simmer nein⸗ 
9'ſchpuckt, 
Korz: ohne de Karlche keen Freed unn keen 
a Schpaß, 
De Karlche, deß is d'r de Held vun de Gaß! 


Unn kummt mol 'n Bu vun ’re annere Schtrooß, 

Dann geht glei die Kipp uff de Eindringling los, 

Unn wann der aach kräftig und ſchtämmig 
gebaut, 

De annere Buwe die Dickrüb verhaut, 

Do kummt halt de Karlche, — ſo 'n Schtreit⸗ 
fall der licht 'm — 

Der haut 'n, der batſcht 'n, der gebt 'm, 
der wiſcht ’m!. 

Ungläuwig 


Is als de Peter uff de Gaß, 

Dann macht 'r oft ſein Hoſſe naß, 

Sein Mamme ſchennt unn kreiſcht unn babbelt, 
Wann er ſich widder vollgerappelt: 

„Du biſcht d'r mol 'n böſer Bu, 

Do biſcht jetz doch zu groß dezu!“ 


Do neulich regent 's mol ganz plötzlich, 
Durchnäßt die Mamme ganz entſetzlich, 
Schnell is ſe troppſend heemwärts g'floge, 
So naß, wie durch die Bach gezoge! 


De Peter knawwert grad ſein Brödche, 

Er guckt vergnügt uff 's naſſe Kleedche 

Unn ſecht, wie 'r ſein Brödche achelt: 

„Du hoſcht Dich awwer ſchön verbachelt!“ 

De kleene Schlauberger 


Die Dante dut letſcht anmarſchiere, 

For 'm kleene Fritz zu gratteliere, 

Doch weil ſe ſchtets vum Geiz gequält, 
Sogar die Kaffeebohne zählt, 

Dut ſe dem kleene Bu dem brave 

Noch nit emol e G'ſchenk heut kaafe! 
„Ich grattelier d'r!“ ſecht ſe herzlich, 
Jedoch der Krubbes guckt recht ſchmerzlich, 
Betracht ihr leere Finger: „So? .... 
Wo?“ . 

De echte Pälzer Bu 


wer niemols eem de Kopp verſchlage, 
Keem eens gewiſcht mit ſeinre Fauſcht, 
Wer nit in feine Lausbutage 

Als Klicker for e Bild getauſcht, 

Wer nie auf Fenſchterſcheiwe g'ſchoſſe, 
Mit Kreide nit die Gaß vermoolt, 
Wem nie die ſchtrammgezog'ne Hoſſe 
De Babbe g'hörig als verſohlt, 

Wem nie de Mage rumgekrempelt, 
Wann ’r e Sigarettche g'ſchlutzt, 

Wer an de Türe nie gebembelt, 

Sein Nas in 's Sacktuch hott geputzt, 
Wer immer ſchtill im Schtübbche g'ſeſſe, 
Gelernt, gebüffelt und geochſt, 

Wer immer brav ſein Brotkruſcht g'eſſe, 
Keem annre uff die Nas gebort, 

Wer nie e Gaslatern verſchmiſſe, 

Keen Loch im Kopp g'habt ab unn zu, 
Unn nie fein Hoſſe hot verriſſe, 

Deß war keen echter Pälzer Bu! 

De Sahne 


Die Buwe ſchpiele uff de Schtrooß, 
Do unne is was B'ſunnres los, 

Mit Säwel, Trummel unn Gewehr 
Dappt alles drunne hin unn her! 


De Karlche ſchpielt de Feldmarſchall 

Unn muſchtert ſchtreng ſein Truppe all! 
Wie ſchtill ſchteht grad ſein Regiment, 

Do kummt noch eener angerennt: 

De Heinerle, de kleene Feger, 

War bei dem Schpiel de Fahneträger 
Schnell kummt er jetzt zum Spiel getrampelt, 
Am Schrupperſchtiehl ſein Sacktuch bambelt! 
„Pfui Deifel“, fahrt 's 'm Karlche raus, 
„Wie ſieht dann heut Dein Fahne aus!“ 


„Ha“, hott der Kleene do getrutzt, 
„Ich hab' mein Nas noch neingeputzt!“ 

De liewevolle Bruder 


's haut kerzlich drunne uff de Gaß 
Vor lauter Wut verzerrt unn blaß, 
So 'n Gaſſebu verlumpt unn babbig 
Sein jüngſchte Bruder halwer dabbig! 


„Du Lausbu, ruft 'm jemand zu, 
Loß doch den kleene Kerl in Ruh, 
Gewitterdunnerſchwerenot, 

Du ſchlagſcht jo noch deß Büwel tot!“ 


„Totſchlage? Macht nix! Jecht er ſchnell 
Unn gerbt ſeim Bruder weiter 's Fell, 
Meenſcht, daß ich mich do drüwwer gräm, 
Mir hawwe noch e paar deheem!“ 


ki 

Was unjer Kleeni for e Bobb 
hawwe will! 


Eeni, wo annere Bobbelcher winkt, 

Morgens und oowends ihr Schoppelcher trinkt, 
Laafe kann, rollze unn juugſe unn ſinge, 
Tanzknöppels ſchpiele unn huppſe unn ſchpringe, 
Suppele koche, de Wauwau markiere, 

Mit de kleen Krott uff de Gaß dut ſchpaziere, 
Ceni mit Dirnd'lkleed ſcheckig unn bunt, 

mit 'me „Tirolerhut” grasgrün unn rund, 
Eeni, wo 's Trobbsnäſel ſelwer als putzt, 
Biskwittcher knawwert und Bäredreck ſchlutzt, 
Wo nit die Schuluffgab immer vergeßt 

Unn unſerm Kruße fein Brotkruſchte eßt! 


„Guck“, ſecht ſe neulich, „e Bobbele wollt ich, 
Wie e lewendigs ſo lieb unn ſo goldig, 

Wo mit m’r ſchpielt als und babbelt unn lacht, 
Unn e forrichtiges Rappele macht!“ 

De Uleen als Ruhejdtifter 


Die Alt, die ſchreit de ganze Tag 
Unn macht e Mordsgezeter, 

De Babbe leid do drunner ſchwer 
Unn aach de Kleen, de Peter. 


Letſcht legt ſe middags ſich in 's Bett, 
's war er net juſt im Mage, 

Die Ruh im haus war jedem gut, 
De Alt merkt 's mit Behage. 


Er ſchafft in feiner Werkſchtatt drin 
Unn wagt ſich gar e C' ſchpäſſel, 
Do kummt de Kleen verſchtohle rein 
In ſeiner hand e Täſſel: 


„Du, Babbe, heut is Feiertag, 
Sie werd ſich ſchön entſetze, 

Ich hab 'r ihr Gebiß geklaut, 
Jetz kann ſe nit mehr ſchwätze!“ 

Berechnung 


Die Mamme, jo breet wie e Hücheſchrank faſcht, 
Die fahrt zur Erleichtrung vum fette Ballaſcht, 
In 's Bad, dann mit Kure do wollt fe 

Sich b'ſeitige Polſchter unn Rollze. 


Ihr'm Männel war 's recht! Wer ſein Dick⸗ 
mopſel kennt, 


Der weeß, daß ſe gauzt ſchtets unn jammert 
unn ſchennt! 


Im Haus war e göttlichi, kerchlichi Ruh, 
Am meiſchte do merkt 's außerm Babbe de Bu! 


Am dritte Tag is e Poſchtkärtel kumme 

5 Pund hätt die Mamme ſchun abgenumme: 
„5 Pund in zwee Dag! ſecht de Kleene do bloos! 
Bis Weihnachte ſinn m'r ſe los!“ 

Uffſchneider 


Zu 's Schneiders zieht letſcht e Familie in 's 
Haus, 

Die hawwe e Buwel, fo 'n Deifel — kumm — 
raus, 

Der is glei zu 's Schneiders ihr 'm Büwele 
9ſchoſſe, 

Die Buwe, die hawwe 'n Freundſchaftsbund 
g'ſchloſſe! 

De Fremde, der prahlt, daß 21 Fritzel bloos 


Do wo ſe geweſt ſinn, de Winter hätt g'ſchpuckt, 


Daß ſelbſcht wann die Flamme im Offe drin 
g'ſchtrambelt, 


Die Eiszappe hätte am Feuer gebambelt, 
De Fritzel, de Kleene, den macht m’r nit dumm, 
Mit Uffſchneidereie, do guckt 'r nit rum: 
„Bei uns hawwe, ſecht 'r keen biſſel verdaddert, 


De Mamme ihr Sähn uff 'm Nachttiſch als 
g'ſchnattert!“ 

Gut geroote 


De Heiner, 'n kleener, dicker Knippel, 

Deß is 'n richt'ger Affezippel! .. 

Im haus verzählt der freche Tropp, 

Sein Mamme hätt 'n falſche Zopp, 

Unn wie je 's hört — durch Zufall bloos — 
Do war d'r glei de Deifel los! 

Sie fahrt uff's Büwel wie 'n Blitz: 

„Deß war 'n roher, roher Witz!“ 


„Wann er zu roh war“, ſecht der Krabb, 
„Weeſcht was? Dann hoch d'r 'n eenfach ab!“ 

Kinnerkrankheite 


Himmel, Schtern unn Quetſchekern 
Selbſcht die Buwe ſinn modern, 
Wo in denne Seite ewe 

Wie die Treibhausplanze lewe! 


Buwe: ſo wie mir ſe ware, 

Wo wie Deiwel rum ſinn g'fahre, 
Jed're Matz uff 's Dach ſinn nooch, 
Wo keen Herſchebaam zu hoch, 
Wo keen Keilerei zu ſchwer, 

So gebt 's heut keen Buwe mehr! 


Guck je an die heut'ge Kruße: 
Sacktuch for die Nas zu putze, 
Pelzkapp. Halstuch unn Gamaſch, 
Bettpann, Muff unn Termosflaſch; 
Wann d'ſe anhauchſcht, dun ſe plärre, 
Weil ſe uffgebäbbelt werre! 


's is keen Wunner, wann zum Dank 
Die Natur macht 's Biewel krank! 
's is zum korchle ganz gewiß, 

was heut Kinnerkrankheit is: 


Is 'r weiß als wie e Kerz, 
Heeßt 's: de Kleene hott's am Herz, 

Hott 'r Wehweh rechterſeits, 

Redd m'r glei vun Blinddarmreiz, 
Huuſcht 'r mol de kleene Iggel, 
Fehlt 'm ſchun 'n Lungeflüggel, 
Dut 'r hüftwärts Schmerze ſchpüre, 
Is 'r krank an Wanderniere, 
Brennt 'm mol die Hernpartie, 
Hott 'r ſicher Neuralſchie! 

Awwer 's ſchönſchte vum moderne, 
Was die heut'ge Buwe lerne, 
Kaum fo groß wie 'n Frühſchtückskäs 
Sinn die Borze ſchun nerwös! 


Hört m'r ſo e dummes Dings, 

Dreht ſich eem de Mage links! 

Korz, gehſcht heut die Kreiz unn Quer, 
's gebt d'r halt keen Buwe mehr! 
Wann d' in unſer Jugend wannerſcht, 
Finnſcht e Kinnerkrankheit annerſcht! 


Hott m'r eem de Hopp verſchlage, 
Hott 'r's ſo lang noochgetrage, 
Bis m'r ſelwer dann zum Schpott 
Aus de Nas geblute hott! 

Aach 'n Schtumper an de hals, 
Ware ſo Symptome als, 

Dicke Bauſe, Tritt an 's Been, 
Odder eingeborte Zähn, 

Nach e Coch im Kopp wie groß 
War e Kinnerkrankheit bloos! 


War 's nit ſchön als ab unn zu, 
Dofor war m’r halt 'n Bu! 


Siegſcht, daß heut is nix mehr dran, 
Schun de Kinnerkrankheit an! 

's alte Buwereich is leer, 

's gebt d'r halt keen Buwe mehr! 

De kleene Soolog 


Die Eltre, die hawwe die Tante zu B'ſuch, 

Die is ne ſo wert unn ſo teuer! 

Weil's Eſſe die Lieb hebt, nooch uraltem Schpruch, 

Drum gebt 's heut aach Schinke unn Eier! 

Uff eenmol do blatſcht 's an de Tante ihr'm 
Platz, 


m'r hört uff de Bodde was knalle, 

De Babbe ſecht zu 'r: „Dir is in de Hatz 

E Ei uff de Plüſchteppich g' falle!“ 

Do hott ſich aach glei ſchun de Kleene geregt, 

Unn ſchelmiſch ſein Aachappel flackert: 

„Deß ſchtimmt nit! Die hot doch keen Gackei 
gelegt, f 

Sie hott jo noch gar nit gegackert!“ 

Jedenfalls! 


„Du, ſecht do letſcht de Peter 
Zu ſeiner Fraa im Schpaß, 
Die Nochbern werd behäwig 
Als wie e Gurkefaß. 


Die ſchiewe ſcheint 's ganz mächtig, 
Ihr Geldſchrank, der werd g'ſund, 
Sogar ihr kleenes Büwel 

Werd dick unn kuggelrund!“ 


Do babbelt glei de Franzel 
Ganz vorlaut zwiſche nein: 
„Deß kleene, dicke Büwel, 
Deß werd aach g'ſchoowe ſein!“ 

'm Karlde fein Hemdzippel 


De Karlche der ſchpringt zu de Haustür naus, 
De Hemdzippel hängt zu de Buxe raus! 

Glei uze die Buwe den kleene Schpatz: 

„Do guckt emol anne, der Hoſſematz!“ 

Die Buweſchaar ſchtellt ſich drumrum unn lacht 
Unn hott vergnüglich den Sippel betracht. 

De Hemdzippel war nit mehr ſauwer ganz, 
Was „Geeles“ beobacht de kleene Franz: 

„Du hoſcht jo, ſo ſecht 'r voll Buweboſſe, 

Dein Hemdzippel ganz voll Summerſchproſſe!“ 

De Karlche unn 's Paradies 


Letſcht Rummt de Harlche heemgewandelt, 
Sie hawwe grad die Schöpfung b'handelt, 
Unn dut ſein ſchöne Bücherranze 
Mißmutig in e Eck neinplanze. 

„No? hott ſein Mamme mit 'm g'ſchennt, 
Gell, hoſcht dein Sach heut nit gekönnt?“ 
„Doch! ſecht de Kleen ganz zugebabbt, 
M'r hawwe Keligionsſchdunn g’habt, 
Doch 's Paradies, deß kennſcht vielleicht, 
Deß hott mich werklich ſchwer enttäuſcht! 
Was war dann deß? E Gaarte bloos 
Unn inne drin war gar nix los. 

Keen Fußballplatz, keen Leeterwage, 

Keen annre Buwe zum verſchlage, 

Keen Nähtiſch for drin rumzuwühle, 

Keen Haut for Klicker drin zu ſchpiele, 
Noch nit 'n Hund, wo luſchtig kläfft, 
Keen Schockelgaul, keen Gutſelg'ſchäft, 
Bewacht vum liewe Gott ſein Engle 

War gar verbotte 's Appelbengle! 

Geh fort, was war deß doch ſo mies 
Deß ſogenannte Paradies! 

Unn ’s eenzig, was eem g'freet am End, 
War, daß m'r hott keen Schul gekennt! 
Doch ſunſcht! Geh heem mit denne Boſſe, 
De Adam war gar ohne hoſſe, 

Die Eva is beim Mageknorre 

Vun fo ’re Schlang faſcht g'freſſe worre, 
Zum Schluß hott m'r mit böſem Brumme 
Ihr Park-Abonnement abgenumme! 
Neen! Weeſcht, do ſuch ich, ohne Schpaß, 
Mein Paradies in unſrer Saß!“ 

G'ſchichtelcher 


Krotteberg“ unn uff 'm annere „Knorzel aus 
Zwiwwelbach“, daß jeder richtig deheem abge⸗ 
ſiffert werd. 

Unn so is die Rees in die Mondnacht 
nausgange ! 

Froog nit, wie 's denne zwee Kumpane 
zu Mut war, wie ſe uff dem Leeterwage die 
holprig Haardtrandſchtrooß anne g'fahre ſinn! 

Irgendwo unnerwegs war de Bodde e biljel 
uffgeriſſe, weil je mol widder friſche Schrotte in 
de Bodde neinverſchtechelt hawwe unn beinoh 
wär de Wage umg'falle! Die zwee Fahrgäſcht 
in ihr'm Jammer ſinn dorchenannergeborzelt, 
de Knorzel dohin unn de Zappe dorthin unn 
bloos, weil 's 'ne an de Köpp g’frore hott, 
hawwe ſe gemerkt, daß ihr Filzdeckel uff 'm 
Wage rumg' fahre ſinn! Die Anſchtrengung bis 
ſe die hüt widder geangelt g'habt hawwe! 

Endlich is Krotteberg in Sicht kumme unn 
zufällig war de Nachtwächter in de Näh, wo 
dem Bauer g'ſagt hott, wo de Herr Sappe wohnt! 

Mit vieler Müh unn Not hott der Mann 
dann de Zappe aus 'm Wage rausg'holt, dann 
der hott g'ſchlofe, wie 'n Sack! Keener vun de 
zwee Herwedienſchtags⸗hheemkehrer hott mehr 
was ſage könne unn de Bauer hott bloos im 
Mondlicht uff die „Paketadreſſe“ am Hut geguckt! 

Kaum hott 'r den eene „Schwergeladene“ 
an de Türſchwell g'habt do is im zwette Schtock 
e Fenſchter uffgange unn 'n Küwwel Waſſer 
is runnergerauſcht, daß ſe alle zwee naß ware 
wie die Katze unn e holdi Schtimm hott gerufe: 

„Kummt er endlich, de Saufaus! Die 
Saufgumpel! No waart norre! Dir werr ich 
ebbes verzähle!“ 

Wie 's Gewitter is de Bauer widder uff 
ſein Wage unn is wie 'n Schnellzug fortgeraſſelt! 

In Ziwwelbach, do hott am zwette Haus 
groß unn deutlich g'ſchtanne: „Xaver Knorzel, 
Manufaktur-, Kolonial- unn Porzellanwaren“. 

Im Nu hott er ſein zwette Fahrgaſcht ab⸗ 
gelade, uff die Trepp g'ſetzt unn hott grad ſeim 
Gaul eeni üwwer die Ohre g'flitzt, daß 'r mög⸗ 
lichſcht dapper aus 'm Bereich vun 're zwette 
Duſch kumme ſoll, do is die Tür uffgange unn 
e weißi G'ſchtalt hott ſich uff de Abgeladene 
gebeugt! 

In de ſchtille Nacht hott de Bauer zu ſeim 
Schrecke uff eenmol 'n Kriſcher g'hört: 

„Wen hott dann der Eſel do aweil gebrocht! 
Deß is jo gar nit mein Mann, deß is jo 
de herr Zappe vun Knotterberg!“ 

Bei dem Rumgeborzel unnerwegs, wo die 
Deckel runnerg’falle ſinn, hawwe je die hüt ver⸗ 
wechſelt unn die falſche Paketadreſſe verwiſcht. 

Die 


„verunglückt Vergnügungsrees 


„De Menſch lebt nit alleen vum eſſe, ſchaffe 
unn ſchenne, er muß aach e biſſel Dergnüge 
hawwe,“ war i Heiner ſein Wahlſpruch, unn 
ſo is 'r ame ſchöne Samſchtag Oowend, 's war 
'n ſunniger, awwer noch friſcher Vorfrühlings⸗ 
dag noch Derkem gerutſcht. 

Sein Plan war, Oowends in Derkem e 
paar orndliche Dertel zu ſchlenkre unn am 
neckſchte Dag e ſchöni Tour nooch Neuſchtadt 
zu mache. 

Der erſchte Deel vun ſeim Plan hott ta⸗ 
dellos geklappt. Mit e paar Annere hott 'r 
die Gorgel g'ſchwenkt, daß awwer aach keen 
biſſele Werdagsſchtaab mehr drin henke ge⸗ 
bliwwe is! 

Unn dezu hott's hausgemachte „Cewwer 
unn Griewe“ gewwe, daß 'm 's herz gelacht 
hott! Zwar e biſſele fett, awer . . ., froog nit, 
wie die g'ſchmeckt hawwe! 

Die annere Leut hawwe ſchun längſcht 
g'ſchloofe, wie de Heiner ſich am Treppege⸗ 
länner in de zwette Schtock nuffgezoge hott, for 
ſich de wohlverdiente unn gutvorbereitete Em 
hinzugewwe! 

Wie 'n Sack is 'r ins Bett g’falle unn 
hott ball g'ſchnarcht wie 'n uralter Bernhardiner. 
Unn geträämt hott 'r: vun Lewwerwörſcht, wo 
mit „Gimmeldinger“ g'füllt geweſe wäre unn 
Blutwörſcht mit „Königsbacher Rote“. 


Unn uff emol is er mitte in dem ſchöne 
Traam uffgewacht, unn die fette Lewwer⸗ 
wörſcht hawwe gebieteriſch verlangt, daß 'r 
uffſchteht !!! 

Alles im ganze haus hott g'ſchloofe, 's 
war fo ſchtill wie in 'me Grabloch, unn de 
Heiner is im diefſchte Negliſchee, for die Hoffe 
anzuzieche hott’s nit mehr gelangt, ganz hinne 
am Gang erſcht emol links ums Eck rum, dann 
widder e kleenes Gängele rechts in 're ſchmale 
Dür verſchwunne. 


Unn wie er widder uff de Bildfläch er⸗ 
ſchiene is, do ſinn 'm uff eenmol Schweißtroppe 
jo dick wie Quetſcheſchteen uff de Schtern g' 
ſchtanne, feine ache ſinn rausgequolle, daß 
m'r ſe mit de Knoppgawwel hätt butze könne, 
unn feine blooſe Knie hawwe gezittert wie 
Eſchpelaab: er hott ſein Simmernummer 
nit mehr gewißt! 


Jetzt was mache! 's letzſchte Schtreichhölzel, 
wo 'r in de Schachtel g'habt hott, war glei 
verbrennt, unn in dem Labyrint vun Gäng 

unn Schtuwwetüre hätt ſich ſelbſcht de ältſchte 
Fremdeführer nit mehr ausgekennt! 

Im Gang hott 'r doch nit bleiwe könne, 
unn mit klapprige Zähn is 'r halt widder in 
die ſchmal Tür nein. G'frore hot 'r wie 'n 
Schneider unn ſich als eenziger Schutz e paar 
alte Zeitunge, wo drin gelege hawwe, um die 
Been gewickelt! 

Unn derbei hott's vum Kerchdorm erſcht 
drei Uhr g'ſchlage! 

Die Schtunne ſinn dohing'ſchliche, als wann 
ſe extra angelängt worre wäre, unn endlich 
nooch 're dreivertelſe Ewigkeit hott ſich ebbes 
im Haus geregt. 

De heiner hott ſchunn jo e ſchteifes G’nick 
g'habt, daß 'r gemeent hott, de Hopp brecht 
'm ab, unn wann 'r irgendwo ebbes g’hört 
hott, is 'r g'ſchwind mit ſeim brummende 
Werſching zur Türſchpalt nausg'fahre. 

Uff eemol hott 'r aach widder Schritte 
gehört, unn zwar hawwe die ſo ſchwer ge⸗ 
klunge, daß er innerlich gejuwelt hott: Gott 
ſei Dank, de Hausknecht!, ſauſt an die Tür 
unn macht: 

„Pit, pft, pſt!“ 

's war awwer nit de Hausknecht, ſondern 
e dralles Dienſchtmädel, unn wie die de heiner 

im Regliſchee ſieht mit de zeitungspapierne 
Hoſſe, do kreiſcht je grad naus, unn de heiner, 
wo widder in fein Kabinettche neinverſchwunne 
is, hott g'hört, wie aus alle Schtuwwe Menſche 
rausgekriſche hawwe: 

„Was is dann baſſiert!“ Unn de Wert 
unn de Hausknecht unn de Hoch unn, was 
weeß ich, for Leut allmitnanner ſich um deß 
dumm Mädel verſammelt hawwe. 

's ganze haus war in Uffruhr! — Unn 
deß Mädel hott heulend verzählt, daß do hinne 
im Kabinettche eener wär, wo 'r gerufe hätt, 
unn ſie wär doch e anſchtänniges Ding unn de 
Schorſch wär ihr Bräutigam, unn wann der 
deß höre dät, der dät ’re anneri nemme unn 
deß dät ſe ſich nit g'falle loſſe unn 
De Wert is wie 'n losgeloſſener Bär an 's 
Türle g'ſchoſſe unn hott de Heiner g'ſehe, wie 
'r ganz unglücklich uff dem „durchbrochene 
Erſatzſchtühlche“ z'ſammegekauert g'ſeſſe hott: 
's eene Been mit de Sunntagsnummer vun de 
„Rundſchau“ eingewickelt unn 's annere Been 
in die „Berliner Illuſtrierte“ eing'ſchlage! 

Natürlich hott ſich die ganze Sach im 
Aacheblick geklärt; de Heiner hott ſich not⸗ 
dürftig im Kabinettche anzieche könne, is dann 
in ſein Schtubb g'führt worre, unn mit 'm 
nechſchte Zug is 'r abgereeſt! 

'n ſchteife Hals, 'n dicke Backe unn 'n 
Schnuppe, daß 'm 's Waſſer verzehn Dag lang 
aus alle Löcher im Kopp rausgeloffe is, war 's 
End vum Lied! 

Unn ſeit dere Seit hott 'r e Notizbüchel 
bei ſich, wo 'r ſich ſofort fein Simmernummer 
notiert unn ſelbſcht beim Schloofe an me 
Bändelche um de Hals henkt 

's billige Familiebad 


„Ciewer Gott“, hott neulich de Heiner ge⸗ 
jammert, „'s werd allmählich alles ſo teuer, 
daß mer ſich noch nit emol mehr orndlich wäſche 
kann! Die Seef, die Handtücher, de Wäſchlappe 
unn ball muß m’r noch die Abnutzung vum 
Spiggel bezahle, außer'm teuere Eintritt, wann 
m'r e Bad nemmt!“ 


„Ha,“ meent do ſein Fraa, „Du biſch d'r 
mol 'n Rückſtänniger! Meenſcht annere Leut, 
die gehe aweil bei denne Preif? noch in e Bade⸗ 
anſtalt? Odder denkſcht d'r vielleicht ſie lege 
ſich uff de Waſſerſteen unn loſſe de Waſſerhahne 
uff ji) troppſe? Neen, die gehe all ins Familie⸗ 
ſtrandbad, nemme ihr Futterage mit unn wann 
je die Aage zumache, wann ſe ſich die Sunn 
uff de Mage ſcheine loſſe, dann könne ſe grad 
ſo gut meene, ſie wäre in Norderney!“ 


„Guck“, ſegt do de Heiner, „deß is e Idee! 
Am Sunntag dipple m'r mit'm Seppel, 'm 
Mariele unn 'm Schnauzel naus ins Familie⸗ 
bad, m'r nemme fünfeneunzig Sentimeter Cioner 
unn e Zweepünder Brot mit unn mache uns 'n 
vergnügte Tag!“ 

Sunntags morgens ſinn ſe ſchun in aller 
Herrgottsfrüh losg'ſchoowe! 

De Babbe unn de Seppel mit Badhoſe, 
die Ramme unn 's Mariele mit zuſammegenähte 
HBettücher, wo die Köpp unn die Been raus 
hawwe bamble könne unn de Schnauzel vor⸗ 
neraus. Wie ſe uff de Rheinwieſe ankumme 
ſinn, hott de Seppel natürlich ſchun 'n Hunger 
g'habt wie 'n Bierbrauersgaul unn wie de Babbe 
dem kleene Huppſer 'n Ranke Brot runnerge⸗ 
riſſe hott, do war natürlich 's Mariele aach 
ſchun am verhungre! 


„So“, hot de Babbe g'ſagt, „jedes kriegt 
e Stück Brot, awwer die Worſcht is for 's 
Mittagseſſe!“ 

Unn dann hawwe ſich die kleene unn die 
große Knorzelberger in's Badekoſtüm g'ſchmiſſe! 

Die Fraa Knorzelberger war ganz entzückt 
vun ihrer Erfindung wege de Badeanzüg vun 
ſich unn ihrer Uleene unn de Babbe hott ge- 
meent, mit denne Sache könnte ſe ganz getroſcht 
uff die Inſel Sylt bade gehe! Daß die Mamme 
drin ausg'ſehe hott, wie 'in Weißmehlſack unn 's 
Mariele wie e Dutt voll Freiburger Bretzle, deß 
hawwe blos die annere Leut gemerkt! 


„Sodele“, hot dann de Alt g'ſagt, „mir 
bleiwe jetzt abwechſelnd bei de Kleeder, daß ſe 
nit g'ſtrenzt were unn zwar eemol mir Alte unn 
dann die Kinner.“ 

Erſcht hawwe die Kinner bade dürfe. Die 
ſinn in dem ſeichte Waſſer am Ufer rumge⸗ 
puddelt, wie zwee Dreckfinke unn dann ſinn 
die Alte nei unn hawwe ſich g'freet, daß ſe 
die fein Idee g'habt hawwe! 

So is 's de ganze Morge gange unn all⸗ 
mählich hott ſich de hunger gemeld unn die 
Mage hawwe geknottert, als dät Fußball drin 
g'ſpielt werre! 

De Babbe unn die Mamme ware grad im 
Waſſer, do hott de Babbe zu ſeinere Karline 
g'ſagt: 

„Ich meen, m'r hätte jetz unſer Lioner 
verdient! Kumm, m'r gehe jetz eſſe!“ 

Wie je rausklettere, do war vun de Kinner 
nir bei de Kleeder zu jehe! 

„Gewitter noch emol“, hott 'r do g’flucdt, 
„wo ſinn dann die Krappe ? Ich ſchlag 'ne jo 
e Been ab, wann ſe nit pariere!“ 

Unn wie je an die Stell Rumme, wo die 
Kleeder ware, do is grad de Schnauzel devun⸗ 
gerennt, wie wann 'r was ang’jtellt hätt! Unn 
richtig, vun de fünfeneunzig Zentimeter Lioner- 
worſcht ware grad noch verzehn Millimeter do 
unn deß war die Kordel! 

Alles Mögliche hott do de Babbe g'flucht 
unn glei denooch hott ſich 's rausgeſtellt, daß 's 

Brot in ebbes neingerutſcht war, wo tags vor- 


her e Geeß beim Weide hott hinfalle loſſe! 


Do war 's Tag! Unn wie die Kinner, wo 
mit annere Huppjer Noochlääfches g'ſpielt hawwe, 
angerennt kumme ſinn, do hott je de Babbe 
iwwer 's Knie gelegt, daß die Badhoſe grad ſo 


geknallt hawwe! 


„weil is Schluß!“ hott de Babbe g'ſchennt, 
mir gehe heem unn eſſe ebbes! Wann die G’jell- 
ſchaft nit pariert, dann kann m'r aach nit mit 
'ne bade gehe!“ unn dodemit hott ſich jedes 
ſtillſchweigend unn gedrückt an ſein Kleeder 
gemacht! 

Uff eenmol hott 's Mariele ang’fange zu 
heule: 

Was is dann los,“ hott de Alte g'ſchriee, 
„fang m'r nor noch an zu plärre! Ich hab 
grad genug!“ 

„Ei, Babbe, guck emol, mein linkſer 
Schuh fehlt!“ 

„Unn mein Matroſeblüſel is nit mehr do,“ 
hott de Seppel gejammert! 

„Um 's Gotteswille, kreiſcht die Fraa 
Knorzelberger uff, mein weißi Blus hott eener 
g'ſtohle!“ 

Unn gleichzeitig hott de Babbe gemerkt, 
daß 'r fein Hoffe nit mehr find!“ 

Bott jo e G'ſellſchaft vun Causzippel wahllos 
die Kleeder gekratzt unn do is 'm alte Knorzel- 
berger eing' falle, daß zwee Spanner ſchnell de⸗ 
vun geloffe ſinn, wie je aus im Waſſer ge⸗ 
krawwelt ſinn! 

Jetz was mache. 

Zweehunnertſechſezwanzig Leut ſinn ſchun 
drumrum g'ſtanne unn hawwe ſich beinoh ge⸗ 
korchelt vor Cache iwwer den Streech! 

Guter Root war teuer! 

„Beem müſſe m'r, hott de Babbe g'ſagt, 
m'r verhungere ſunſcht do haus bis 's dunkel is!“ 

Unn korz entſchloſſe hokt ’r de Mamme 
ihr'n norderneyfähige bettuchene Badeanzug in 
de Magegegend ausenanner g'ſchnitte, hott 's 
unnere Teil in korze Tornerhoſſe for ſich ver⸗ 
wandelt unn die Mamme hott heulend de 
owwere Abſchnitt als Blus verwend! 

De Seppel is hemdsärmlig hinnenoochge⸗ 
trollt un 's Mariele hott ſchnippſend de rechtſe 
Schuh in de een Hand g'ſchlenkert. In weitem 
Abſtand is de Schnauzel noochg'ſchliche. 

Unn die Leit hawwe gelacht. 

„Roſelaub Nr. 26“ 


Jeder anſchtännige Masheballb'ſucher is 
an're Roſelaub beteiligt, wo 'r ſich mit ſeine 
„Freinde“ unn jo nooch 'm Tanze in „vor⸗ 
nehmer Zurückgezogenheit“ e biſſel „reſchtau⸗ 
riere“ kann. 

Unſer Bloos hott 's beim letſchte Maskeball 
(in denne ſelige Zeite, wo's noch Sekt for vier 
Mark fuffzig gewwe hot) grad jo gemacht. 
Nor een hawwe m’r ausg'ſchloſſe, de Franzel, 
weil der immer „mitbenitzt“, awwer keen 
Penning dezu bezahlt hott. 

Mir hawwe feſcht ausgemacht: Keener 
ſecht 'm Franz die Nummer vunn unſerm 
Chambre ſeparée unn wann er an de glatte 
Wand in die Höh krawwelt! 'm Franzel hott 
'r erſcht elend geraacht, awwer was wollt ’r 
ſchließlich mache! 

De eenzige wo als Derräter in Betracht 
kumme wär, de Schorſchel (dann der hott jo 
e gutes Herz g'habt, daß 'r 're Katz, wo g’heilt 
hott, die Träne mit ſeine Sacktiſchel abgeputzt 
hott), den hawwe m'r als Schließkorb maskiert 
g'habt unn an ſeine Lippe hott 'r e Schloß 
g'habt — — Unn de Auguſcht'l de Schliſſel 
dezu im Sad. 

's is alles gut gange! 

So gege zwölfe, wie alles im richtige 
Dorchenanner im Saal rumg'ſauſt is, kummt 
de Franzel mit 'me feſche, goldige Schäfer⸗ 
mädele vun eem zum annere. 

„Was habt 'r dann for e Roſelaub? Ich 
zahl mein Teel? Um jeden Preis muß ich in 
Euer Caub!“ 

Natürlich hott 'r von eem wie vum annere 
ſchtatt e Laub 'n Korb kriegt. 

Suletſcht hott 'r de Schorſchel g'funne, wo 
in 're Eck ſein Daſein verflucht hott, weil de 
Auguſt'l mit 'm Schlüſſel nit zu finne war, 
unn mit 'm Schloß kann m'r doch e niedlichi 
Schpanierin nit kiſſe! 

Uff 'm Franzel ſein' Froog kann 'r keen 
Antwort gewwe un des bringt en erſcht in die 
Wut nein: 

„Du Dummer, ſecht 'r, Dich hawwe ſe ſchön 
verbuzzelt! So dät ich mich aach quäle loſſe! 
Do kannſcht grad ſo gut deheem bleiwe! Guck 
emol!“ Unn do debei nemmt er ſein Schäferin 
in de Arm und küßt je uff 's Mäulche. 

De Schorſchel toobt wie 'n Wilder! 

„Sei ſchtill, beruhigt de Fränzel, wenn d' 
m'r ſeggſcht, was ihr for e Rojelaub habt, 
dann geb ich d'r mein Schlüſſelbund unn m'r 
ſchließe dich uff! 

De Schorſchel kämpft mit ſich wie 'n 

Derhungernder ! Er denkt an ſein Verſchpreche 
unn ſchüttelt ſchtumm fein Kopp! 

„Dir g’hört eens gewiſcht, Du Halbdab- 
bicher“! uzt 'n de Franzel, dann kannſcht zu⸗ 
gucke, wie 'n annerer Dein Schpanierin mit 
ſeine Cippe kitzelt!“ 

Noch e biſſel zuckt's im Schorſchel, awwer 
wie 'r ſein niedlichi Begleiterin anguckt unn 
ihr ſüßes Schnutche, do will 'r redde, — kann 
awwer nit! 

„Ja ſo, ſecht do kleenlaut de Franzel, 
Dir hawwe je jo die Schprooch abgeſchperrt!“ 

Uff emol leucht ſein Aach wie e Osram⸗ 
Cämpel, er holt e Bleiſchtiftel ans ſeim Täſchele 
unn de Schorſchel ſchreibt haſchtig unn ſeelig 
an die weiß Saalwand: „Nr. 26. 

De Franzel reißt ſein Schlüſſelbund raus, 
gebt 'n de Schpanierin. 

„Schließ m's Kußwerkzeug uff, de Schlüſſel⸗ 
bund hol ich ſchpäter widder!“ unn ſtürmt mit 
ſeim Schäfermädele in Nr. 26. 

Do war grad noch de Tiſch gedeckt: Torte 
unn Kuche, Wein unn Sekt in Hüll und Füll do. 

Uff 's Sofale placiert 'r ſich mit ſeim 
Mädelche, gebt 'r erſcht 'n ſaftige Kuß unn ſecht: 

„So, jetzt erſcht emol e biſſel was for de 
Mage unn — dann for 's Herz!“ 

Unn wie mache ſe ſich dehinner! Ball is 

de Kuche ſeim End noh unn de Sekt fließt in 
Schtröme — do geht die Portiere uff unn zwee 
fremde herre mit Dame kumme rein. 

„Do hört ſich alles uff üwwer ſo e Frech⸗ 
heit, ſecht de eene, ſich in e fremdi Laub zu 
ſetze unn annere Leit die Sache wegzueſſe.“ 

„Erlaawe Se mol, piebſt de Sranzel, . * 

„Ja, is dann deß nit Nr. 262“ 

„Ei jo, meent de anner, awwer deß is 
unſer Laub, mache Se jetz endlich Schtaabaus, 
ſunſcht mache m'r 'n Zeppelin aus Ihne unn 
Ihre Dulzinea! — Kellner!“ 

Prompt erſcheint 'n dienſchtbarer Geiſcht, 
de Franzel zahlt's erſchtmol in ſeim Lewe ſein 
Anteel an 're Zech unn zwar nit fo knapp, 
awwer die Wut packt e erſcht recht, wie ſein 
Schäfer mädele ſecht: „Mit jo 'me ſchoofle Bruder 
geh ich nit!“ unn verſchwind. 

De Schorſchel hott fein Verſchpreche g'halte 
g'habt unn 'm Franzel e falſchi Nummer 
g'ſagt, bloos, daß er ſein Schloß uffbringt. 

Fuchswild dappt de Franzel heem, muß 
awwer vor de Hausdier waarte, bis eener uff⸗ 
ſchließt, weil 'r fein Schlüſſelbund 'm Schorſchel 
gewwe g' habt hott unn de Schorſchel hott blutige 
Träne g' heilt, weil 'r de Augufchtel mit 'm Schließ⸗ 
korbſchlüſſel nit g'funne hott, denn vum Franzel 
ſeine Schlüſſel hott Reener gepaßt. 

Lieder ohne Note 


Summertagslied 
Mel,: Das Wandern ift des Müllers Luft 


De Summertag is widder do 

Unn macht uns Pälzer Kinner froh, 

De Summertag! 

De Frühling hott fein Hand ausg'ſchtreckt, 
Hott 's Eis vum Bach draus abgedeckt 
Unn Gras unn Blumme uffgeweckt 

Am Summertag! 


Die Döggel ſinn jetz widder do 

Unn ſinge drauße hell unn froh 

Am Summertag! 

Die Sunn am Himmel drowwe lacht 
Unn küßt die blühend Frühlingspracht, 
Mir Kinner juugfe, daß 's kracht 

Am Summertag! 


De Summertag is widder do, 

Mir ſchwinge unſer Schtecke froh 
Am Summertag! 

De Schtecke is mit Band umſchnürt, 
Mit Ei unn Bretzel ſchön verziert, 
Die werre noochher abſerviert 

Am Summertag! 

Pälzer Tanz-Liedel 


All finge: 
Eens — zwee — drei, im Kringel rum, 
£iljel, Fränz unn Hänsche, 
's Karlche ſchpielt Harmonika, 
Ringele — kringele — hoppſaſſa 
Zum fidele Tänzche! 


Die Buwe: 
Eens zwee — drei, e Lied geht rum, 
Froh die Buwe ſinge, 
Cuſchtig peift e Finkeſchaar, 
Ringele - kringele — hoppſaſſa 
Unn die Mädcher ſchpringe! 


Die Mädle: 
Eens — zwee — drei, beim Runddrumrum 
Wackelt unſer Köppche, 
Flattert hoch beim Tralalla, 
Ringele — kringele — hoppſaſſa 
Wie e Schwänzel 's Söppche! 


All ſinge: 
Eens — zwee — drei, noch eenmol rum 
Schnell im frohe Kränzche, 
Huppſe, ſchpringe, huſſaſſa, 
Ringele — kringele — hoppjajja ! 
Aus is unſer Tänzche! 


120 


Gaſſe-Ciedel 


Trippel — trappel — trippel — trapp 

's kleppre drunne uff unn ab 

Buwe unn die Mädcher! 

Hin unn her werd galoppiert 

Unn die mäulcher geh'n wie g'ſchmiert, 
Dapper wie die Rädcher! 


Trippel — trappel — trippel — trapp 
Fußball is e alti Kapp, 

Borzelbaam werd g'ſchlage! 

Mädcher tanze flink unn wild 

Unn e Schtrump mit Sägmehl g’füllt 
Liegt im Bobbewage! 


Trippel — trappel — trippel — trapp 
Bei dem laute klipp unn klapp 
Gebt 's gar manches Schpäßche! 

's bringe Lewe Bu unn Bobb, 
Schdiftekopp unn Baumelzopp 

In deß kleene Gäßche! 

Beim 
Wert zum Quetſchebäämche 


Beim Wert zum „Quetſchebäämche“, 

Do is de deifel los, 

Unn 's bollert aus de Fenſchter 

Trumpeetle unn Gebloos! 

Hallo, heut werd verjuwelt 

De Klicker unn de Knopp: 
Herr Wert zum „Quetſchebäämche“, 
Heut ſchtelle m’r Dein Krämche, 
Dein Wertſchaft uff de Kopp! 


Hol dapper rein die Platte 

Garniert mit Sauerkraut, 

Wo Cewwerworſcht unn Blunze 

Sinn lieblich neingebaut! 

Hallo, de Mage knottert! 

E friſchi Ladung her! 
Herr Wert zum „Quetſchebäämche“, 
Heut eſſe m'r Dein Krämde, 
Dein letſchti Worſchtplatt leer! 


Im Glas do blinkt 'n Troppe 

So feurig unn ſo ſüß, 

Treibt 's Blut eem wie 's Gewitter 
Dum Herz bis in die Füß! 

Hallo, e neues Dertel, 

Werd aach die Jung dann ſchwer: 
Herr Wert zum „Quetſchebäämche, 
Heut trinke m'r Dein Krämche, 
Dein letſchtes Fäſſel leer! 


Unn b'ſcheint de Mond die Gaſſe 

So um die Mitternacht, 

Dann werd im „Quetſchebäämche“ 

Die Haustür zugemacht! 

Hallo! Am annre Morge 

Brummt 's bös bei manchem Tropp: 
Herr Wert zum „Quetſchebäämche“, 
De Weingeiſcht aus Deim Krämche, 
Der dudelt noch im Kopp! 

Awwer.... 


E Liedel zu finge, 
Deß fallt uns nit ſchwer, 
Deß fliegt, wann m'r froh ſinn 
Fidel vor uns her! 
M’r ſinge 's jo fröhlich, 
M'r ſumme 's ſo ſelig 
Beim Tanz unn beim Wein, 
Awwer — ſchön muß 's fein! 


E Gläſel zu trinke, 

Deß g'fallt uns ſo gut, 

Do bobbert eem 's Herzel 

Unn 's brodelt eem 's Blut. 
Ob Alter, ob Neuer, 
De Wein gebt eem Feuer 
Unn ſunniger Schein, 
Awwer — gut muß er ſein! 


E Schlachtfeſcht zu feire, 

Do fehle m'r net, 

mir eſſe deß Schweinche 

Als bis zum Schhelett! 
Erſcht Metzelfeſchtſüppche, 
Dann Kottlett unn Rippche, 
E Worſcht owwedrein, 
Awwer — groß muß ſe ſein! 

E Mädel zu küſſe, 
Deß hawwe m’r los 
Mr ſinn nit beim ſinge, 
Unn trinke nor groß! 
Egal wie de Sopp is 
Unn 's Aach vun de Bobb is, 
Ob dick odder fein, 
Awwer — lieb muß je jein! 

Bis uff eens.... 


Ich kenn ſo viel Lieder 

So ſchön unn ſo fein: 

Vun Frühling unn Flieder, 

Dun Lieb unn vun Wein! 
Doch 's g'fallt m'r halt keens, 
Bis uff eens: 

Deß ſing ich beim tanze, 

Deß ſing ich beim Weh, 

Deß ſing ich, wann Oowends 

Schpaziere ich geh! 


Ich kenn ſo viel Blumme 
Ob kleen odder groß, 
Maasliebcher unn Deilder, 
Unn Goldlack unn Ros! 
Doch 's g'fallt m'r halt keens, 
Bis uff eens: 
Deß ſchmückt mich beim tanze, 
Deß ſchmückt mich beim Weh, 
Deß ſchmückt mich, wann Oowends 
Schpaziere ich geh! 

Ich kenn jo viel Mädcher 

Ob ſchwarz odder braun, 

Die ſchreck ich im Gaarte, 

Die neck ich am Saun! 
Doch 's g'fallt m'r halt keens, 
Bis uff eens: 

Deß ſchwing ich beim tanze, 

Deß tröſcht mich beim Weh, 

Deß küß ich, wann Oowends 

Schpaziere ich geh! 

